شبكة ضد الإلحاد Anti Atheism | Knowledge of Mirza Ghulam\nعرض المقال :Knowledge of Mirza Ghulam\nاسم المقال : Knowledge of Mirza Ghulam\nBismillahi al-rahm.aan al-rahiim.\nEKIBIINA EKIRAFUUBANA OKULABULA N’OKULAGA ABASIRAAMU\nOBULABE OBUVA MU NJIGIRIZA Y’OBU AHMADIYYA.\nAnti Ahmadiyya Movement in Islam- An Awareness Campaign.\nAni asinga okubeera omulyazaamaanyi,okusinga oyo,agunjaawo obulimba ku Allah oba n’agamba ntiakkiddwako obubaka okuva ewa Allh, so nga nedda-Al-Qur’aan.\nOKUMANYA, OBUZUUZI N’OBULIMBA BWA MIRZA.\nbya Dr. Rashid\nOmulimba, ateekwa kubeera ng’ajjukira nnyo.\nMontaigne yagamba nti, okubeera omulimba omulungi, oteekwa kujjukira nnyo. Omulimba,kafulu, ateekwa okwekuuma obutakotanya byonna byazze alimba. Mulimu simwangu.\n“Tewali muntu alina bwongo bumubeeza kafulu mu kulimba\nMirza Ghulam Ahmad Qadian,omutandisi w’ekibiina ky’Obuhamadiyya,yeeyita nabbi wa Allah,Masiih eyalaganyisibwa era Mahdi, byonna n’ebirala nga biri muye omu.Y agamba nti,yafunanga obubaka (WAHY) era mbu Allahyamuyigiriza buli kintu awatali kusomesebwa muntu yenna.\n“Nga bwe nzikiririza mu Qur’aan entukuvu, era bwentyo ,awatali kubuuusabuuusa bwe nzikiririza mu ebyo ebyajja gyendi… Era, nsobola n’okuyimirira ku ka’aba entukuvu, ne ndyira nga nkakasa nti, obubaka outukuvu obwo bwe nafuna, ddala, bubaka bwava wa Allah, oyo eyatuma Muusa, Isa ne Hazrat Muhammad(S.A.W.).”\n(Bino bikoppeddwa okuva mu bitabo by’Abakadiyaan ebiyitibwa Aik Ghaltee kaa Izala ku muko ogwa 6(page 6), ne Roohani Khazain, omuzingo ogwe 18, ku muko ogwe 210(page210)).\n“Ndayira mu linnya lya Allah nti,nzikiririza mu bubaka buno nga bwe nzikiririza mu Qur’aan n’ebitabo ebirala ebya Allah; era, nga bwe zikiririza mu Qur’aan nti tewali kubuusabuusa kigambo kya Allah era tewali na kubuusabuuusa bwe nzikiriza nti obubaka obukka ku nze nabyo bigambo bya ALLAH.”\n(Bino bikoppeddwa okuva mu bitabo by’Abakadiyaani ebiyitibwa.Haqeeqatul Wahy ku muko ogw’e 211(page 211) ne Roohani Khazain omuzingo ogwa 22, ku muko ogw’e 220(page 220)).\nBwetutyo nno naffe tubeera batuufu okukitwala nti, buli kyonna MIRZA GHULAM kye yayogera ne bye yawandiika mu bitabo bye, ye n’abagoberezi be babikkiriza nti, byamazima. N’olyekyo tewali kubuuusabuusa nti tebisuubirwa kusangibwamu burimba; yadde ensobi oba obuzuuzi.Mirza yagamba nti.\n“Tewali kubuusabuusa, Alla tayinza kunkozesa nsobi, ka kibeere mu lutemya lwa liiso; era,ankingiriza obutakola nsobi ko n’okunkuuma obutagwa mu mitego gya shaitwani.”\n(Bino bikoppeddwa okuva mu kitabo ky’Abaqadiyaani ,ku muko ogusembayo mu kitabo,Nur Haq, Rooohani Khazain, omuzingingo ogw’o 8ku muko ogw’e 372.)\n“'Kullama qulto qulto min amrahoo, wa maa fa'alto un amree, wa maa aftaraito 'alaa Rabbi al'Alaa' –\n“Buli kyonna kye njogedde, kyogedde lwa kiragiro kye (Allah)era sirina kye njogera nga njiggya ku ndowoooza yange oba okubaako kye nzuula nga nkiyita nti kivudde wa mulezi wange.”\n(Bino bikoppeddwa okuva mu bitabo by’Abaqadiyaani ebiyitibwa, Mawahibur Rehman p 3, Roohani Khazain vol.19 p.221.)\n“ ‘wa maa unteqo unil hawa in howa illa wahun yooha' –\nTalina kyayogera ng’akyogera kululwe, wabula , kyonna kye muwulira bubeera bubaka.\n(Bino bikoppeddwa okuva mu bitabo by’Abaqadiyaani ebiyitibwa Arba'een No. 3, Roohani Khazain vol.17, p. 426-427.)\nEbigambo bya Mirza Ghulam Ahmad Qadiani bino, birambulukufu. Buli kyonna kye yakola oba kye yayogera; nabuli kyonna kye yawandiika mu bitabo byonna 83 n’okusobamu; emizingo e 10 egya Mafoozat ko n’ebyo ebyakuηanyizibwa mu bubaka obwatuumwa, Tadhikirah ne mu mizingo e 3 ebisangibwa mu Collection of Advertisement, mbu byonna bwali bubaka obwava obutereevu ewa Allah, okusinziira ku ye. Nkakasa nti ABAHMADIYYA/ABAQADIYAANI/ABALAHORI bonna bakiriziganya nange ku kino.\nKati,bwe wabeerayo ensobi yonna mu bitabo bino oba mu bulimba buno, ani avunaanyizibwa kubwo??? Kisoboka okugamba nti, nabyo byava wa Allah (Ma’azAllah)? Okujako, nga katondawe, buteleevu yalimba- amuswaze mu maaso g’abalabe be. Okuva Allah bwatasobola kukola nsobi oba kwogera kikyamu, wateekwa kubaawo nsonga ndala era nga kisoboka okubeera nti ensibuko y’obubaka obwo n’okubikkurirwa okwo byonna byava wa SHAITWAN, ne biretebwa eri MIRZA GHULAM ne ‘bamalayika be’ ba Eil, Tichee Tichee ne Kharaatee. Ebyo ka mbirekere abasomi, mmwe mubeera musalawo.\nWammanga, kambalage ebyokulabirako ekukunavu, ebyobuzuuzi, oby’okukyusakyusa ebituufu ko n’obulimba obwenkukunala. Naye, ng’ekyo sinnakikkola, musooke musome biki Mirza by’ayogera ku muntu alimba.\n“Obulimba, kyenkanankana nokuva mu Busiraamu.”\n(Bino bikoppeddwa okuva mu bitabo by’Abaqadiyaani, ebiyitibwa: Arba'een No.3ku muko ogwa 24 mu kawaayiro wansi (page 24 footnote) , ne Roohani Khazain omuzingo ogwa 56 ne 407(pages: 56,406))\n“Singa omuntu akakasibwako obulimba, yadde mu kintu kimu, olwo abeera takyesigika ne mubintu ebirala”\n(Bino bikoppeddwa okuva mu bitabo by’Abaqadiyaani ebiyitibwa: Chasha-e-Ma’arifat, ku muko ogwa 222 ne Roohani Khazain omuzingo ogwa 23, ku muko ogw’e 231(vo.23, page 231))\nMirza Ghulam atugamba mu bitabo bye nti, waliwo okubikkulirwa kwa mirundi ebiri:\n1. Okubikkulirwa okuva ewa Allah (Ilhaam Rahmaani ) ne\n2. Okubikkulirwa okuva ewa Shaitwani (Ilhaam Shaitwani)\nOkubikkulirwa (obubaka) okuva ewa Allah bulijjo kubeera kutuuufu.Okubukkulirwa kwa Shaitwani, ebiseera ebisinga, kubeera kukyamu; naye, kuyinza oluusi okufaanana ng’okutuufu, singa Katonda ayagala okukutuusaako ekibonerezo ekinene. N’okubikkulirwa/obubaka Mirza bye yafunanga tusaana tubitunuulire mu mbeera eno.\nOLUKALALA LW’OBULIMBA No.1\nKa ntandike olukalala luno, nga nnokolayo ebyokulabirako okuva mu biwandiiko bya Mirza Ghulam ebyayogerwa ku bimu kw’ebyo, kyokka ng’ebyafaayo ebimanyiddwa obulungi era nga bikakasibwa abawandiisi b’ebyafaayo abetengeredde, bo balaga kirala. Tewali na bwetaavu bwa kubitaputa; era, tewali na kunnyonyola kwetagisa kubyo; kubaga byeyogerera byokka.\n“Abawandiisi byebyafaayo bakimanyi bulungi nti, munju ya Nabbi (S.A.W.) mwazaalwa abaana abalenzi 11; era, bonna baafa …”\n(Bino bikoppeddwa okuva mu bitabo by’Abaqadiyaani ebiyitibwa: Chashma-e-Ma’arifat, ku muko ogw’e 286(page 286) ne Roohani Khazain omuzingo ogwa 23, ku muko ogw’e 299)\n“Mulaba, nti munju ya Nabbi wa Allah (S.A.W.) mwazaalibwamu abaana abawala 12. Teyatubuulira lwaki, abaana b’obulenzi tebaazalirwamu.”\n(Bino bikoppeddwa okuva mu kitabo ky’Abaqadiyaani ekiyitibwa: Malfoozaat, omuzingo ogwa 23, ku muko ogw’e 57(Vol.23, page 57).)\n“Nabbi (S.A.W.) teyafuna na mukisa kuyigirizibwa lulimi lwe luzaaliranwa okuva ku bazadde be; kubanga, bwe yaweza emyezi mukaaga, bombi baali bafudde.”\n(Bino bikoppeddwa okuva mu bitabo by’Abaqadiyaani ebiyitibwa: Ayam-us-Sulh, ku muko ogw’e 150 ne Roohani Khazain, omuzingo ow’e 14, mu kawaayiro akali wansi w’omuko ogw’e 396(Vol.14,page 396 footnote.))\nAb’emikwano abasomi baffe,\nMubikkule ekitabo kyonna eky’ebyafaayo by’obulamu bwa Nabbi (S.A.W.). Mujja kukisanga nti, yazaala abaana bana abalenzi n’abaana bana abawala. Teri kitabo nakimu kyogera nti, Nabbi (S.A.W.) yazaala abaana abawala 12 n’abaana abalenzi 11. Taata wa Nabbi (S.A.W.) yafa nga Nabbi (S.A.W.) tannazalibwa; ne nnyina yafa ng’awezezza emyaka mukaaga.\nMirza by’ayogera yabiggya wa? Kati, ate soma bino:\n“Buli kyonna kye njogedde, nkyogedde lwa kiragiro kye (Allah) era tewali kyenkoze nga nkiggya ku kwagala kwange; era, sirina kyonna kye nzudde ku mulezi wange.”\n(Bino bikoppeddwa okuva mubitabo by’Abaqadiyaani ebiyitibwa: Mawahibur Rahmaani, ku muko ogw’oku 3, ne Roohani Khazain, omuzingo ogw’e 19 ku muko ogw’e 221.)\nN’olwekyo, yali katonda ki ono, yawa amawulire amafu bwe gati-agaswaza ‘nabbi’ we bwe gati?? Ddala, tekisoboka kubeera nti, obubaka buno bwava wa Shaitwani? Oba, tekiyinzika kubeera nti, Mirza yali awunze? Naye, Mirza ye yeewana nti, Allah tasobola kumuleka kugwa mu nsobi, yadde olutemya lw’eriso.\n“Tewali kubuusabuusa, Katonda tasobola kundeka mu nsobi, yadde olutemya lw’eriso lyange; era, ankingiriza ku buli nsobi n’emitego gya Shaitwani.”\n(Bino bikoppeddwa okuva mu bitabo by’Abaqadiyaani ebiyitibwa: Nur ul Haq, ku muko ogusembayo ne Roohani Khazain, omuzingo ogw’o 8 ku muko ogw’e 372.)\nBuli yali ensibuko y’okubikkulirwa kuno; era, na buli yali emabega w’okubikkulirwa kuno, ekintu kir kimu ekikakafu ku byo: Okubikkulirwa kuno tekwava wa Allah; mumazima kwali kwa Shaitwani. Bukakafu k, bwe batuwa nti, n’ebirala tebyava ku nsibuko y’emu?\nNyaniriza Abahamadiyya, ku nsonga eno, bagifumiitirizeeko.\nAlFatwa No 3 المقالات المتشابهة


Bukedde Online - Aba NRM ababeera ebweru badduukiridde eyalumiddwa embwa\nAba NRM ababeera ebweru badduukiridde eyalumiddwa embwa\nABAWAGIZI ba NRM ababeera ebweru wa Uganda abakulemberwa Mw. Patrick Asiimwe badduukiridde abaana ababiri abalumiddwa embwa e Masaka n’ensimbi akakadde kamu zibayambe mu kujanjabibwa.\nRose Birungi owokubiri ku (kkono) ne Godius Twesigye ku (wakati) aba NRM okuva ebweru nga bawaayo ssente akakadde akalamba okudduukirira abaana abaalumwa embwa e Masaka.\nObuyambi buno, bwetikkiddwa abakungu babiri ab’ettabi ly’ekibiina kino okuva ebweru okwabadde Muky. Rose Birungi ne Mw. Godius Twesigye nga baazikwasizza bazadde b’abaana bano mu ddwaaliro e Masaka gye bakyajjanjabirwa.\nKino kiddiridde amawulire agaafulumidde mu Bukedde wiiki ewedde agaalaze engeri embwa zino gye zaalumye abaana babiri e Mpugwe mu ggombolola y’e Mukungwe - Masaka nga bakuba omulanga eri abazirakisa okubadduukirira olw’okubulwa ssente z’obujjanjabi.\nOmwogezi w’ekiseera ow’ekibiina kino ebweru wa Uganda, Moses Kimuli mu bubaka bwe asaasidde abaana abaalumiddwa embwa n’agamba nti obuyambi babuwaddeyo olw’okulumirwa abaana bano n’okulaba nga bajjanjabibwa basobole okutereera.\nRose Birungi ku (ddyo) ne Godius Twesigye ku (kkono) aba NRM okuva ebweru nga bawaayo ssente akakadde akalamba okudduukirira abaana abaalumwa embwa e Masaka.\nYagambye nti okuva lwe baafuna okwegatta wansi w’obukulembeze bwa Mw. Asiimwe, basobodde okuwagira ebintu bingi mu Uganda era baakugenda mu maaso n’omutima gw'obumu.\nMw. Kimuli era yazzeemu okujjukiza bannakibiina ababeera ebweru wa Uganda ng’enteekateeka z’okulonda obukulembeze obuggya bwe zengedde nga zaakubaawo mu February 2018 n’asaba abatanneewandiisa okukikola ng’obudde tebunnabayitako.\nYagasseeko nti mukama we Mw. Asiimwe akyagenda mu maaso n’okulambula amawanga ag’enjawulo ng’agenda akunga Bannayuganda abaliyo okwegatta ku NRM era ng’azzaako Misiri (Egypt) oluvannyuma lw’okuva e Turkey.\nOmuyimbi wa kadongokamu Ssegawa ali Luzira lwa bbanja\nOmuyimbi Vicent Segawa ebbanja eryamusibya e Luzira aly''egaanyi\nCheeye azziddwa e Luzira ku za siriimu


Bukedde Online - Omulamuzi Bamugemereire alabudde abanene abamutiisatiisa ku by'etteka\nOmulamuzi Bamugemereire alabudde abanene abamutiisatiisa ku by'etteka\nJamira yankuula bwe zanzigwaako n'adduka\nEbya Polof. Mukiibi: Omuwala alaze engeri ...\nAKULIRA akakiiko akanoonyereza ku ttaka omulamuzi Catherine Bamugemereire alabudde abantu naddala abanene n’abagagga abeefuula abatakwatibwako ku nsonga z’ettaka nti tebagenda kumulemesa kutuukiriza buvunaanyizibwa bwamukwasibwa.\nOmulamuzi Catherine Bamugemereire\nBamugemereire yagambye nti abantu bonna abali mu nteekateeka z’okumutiisatiisa ave ku mulamwa bakoota mu ga lumonde era gwe kanaatanda n’amwesimbamu ng’akola emirimu gye, ajja kutegeera amaanyi agali mu mukono gw’amateeka.\nBino Bamugemereire yabyogeredde mu lukuhhaana lw’amawulire lwe yatuuzizza ku ofiisi z’akakiiko ku Archive Center okubategeeza we batuuse bukya akakiiko katandika.\nYagambye nti baakafuna abantu 16,000 abalina okwemulugunya ku nsonga z’ettaka okuva mu disitulikiti y’e Kampala, Wakiso ne Luweero.\nYamenyemenye n’agamba nti e Luweero ne Nakaseke emisango gy’ettaka 1,017 gisinze kuva mu babibanja abeemulugunya ku ba landiloodi n’anokolayo e Kapeeka gye yasanze abaazirwanako n’abaakosebwa mu lutalo abagenda nga bawamba ettaka ly’abalala.\nE Wakiso yagambye nti baakafunayo emisango 420 ng’eno gyekuusa ku ngeri eteri nnuhhamu ebitongole bya gavumenti gye bitwalamu ettaka okukola pulojekiti zaabyo.\nEmisango emirala 219 abantu okuva mu bitundu ebyenjawulo baagireese ku ofiisi y’akakiiko.\nYagambye nti oluvannyuma lw’emyezi 3, baakukola lipooti ey’ekiseera okusalawo oba ng’ebbanga eryabaweebwa emyezi mukaaga linaabamala okuwuliriza okwemulugunya mu Uganda yonna.\nYagumizza abantu nti ensonga zaabwe zaakuwulirwa we kisoboka bayambibweko.\nYagambye nti bakyetegereza n’engeri y’okwahhangamu obusambattuko obuli wakati w’Abacholi n’Abamadi ababadde battihhana olw’ensalo.\nAkakiiko kaddamu leero.\nMuka Kasiwukira yejjeeredde ogw'okutta bba\nEnnaku zino sikyawera\nBuli mukazi alaba ku busajja bwange adduka misinde


Bukedde Online - Wuuno genero eyakoze olukwe olwawambye Mugabe\nWuuno genero eyakoze olukwe olwawambye Mugabe\nMuka Mugabe ye yanyiizizza amagye ne gawam...\nGen. Chiwenga ffa nfe wa Mnangagwa era kigambibwa nti n’okudduka mu Zimbabwe, enteekateeka zonna zaakolwako Mnangagwa ng’amuteekateeka okumukwasa obuyinza olwa kye yayise Mugabe okubayisaamu olugaayu ng'akwasa mukazi we entebe.\nNg’oggyeeko okugobwa mu kibiina abantu abateeberezebwa okubeera abawagizi ba Mnangagwa, waliwo ebibinja by’abavubuka abawagizi ba muka Mugabe, ababadde batandise effujjo ku bantu, okutiisatiisa n’okulengezza abawagizi ba Mnangagwa okwetoolola Zimbabwe era bano amagye be gaayogeddeko “ng’abamenyi b’amateeka” era abamu baakwatiddwa dda.\nEmbeera eno ye yatuusizza omuduumizi w’amagye, Gen. Constantino Guveya Dominic Nyikadzino Chiwenga 61 okuvaayo n’obukambwe ku Mmande nga November 13, 2017 n’atuuza olukung'aana lw’abebyokwerinda mwe yasomedde ekiwandiiko ng’alabula ku bikolwa eby’okutulugunya abawagizi b’abamu ku bammemba ba ZANU PF. Gen. Chiwenga yagambye nti, amagye tegagenda kulonzalonza okuyingirawo okutereeza embeera singa ebikolwa eby’effujjo, okutulugunya n’okutiisatiisa abawagizi b’abamu ku bammemba aba ZANU - PF kugenda mu maaso.\nYagasseeko nti ng’ekibiina kyetegekera olukuhhaana ttabamiruka, buli mmemba ateekwa okuweebwa omukisa okuvuganya mu bwenkanya.\nBino Gen. Chiwenga okubyogera ng’asuubirwa nti emikutu gya Gavumenti egy’amawulire okuli ttivvi y’eggwanga, Zimbabwe Broadcasting Corporation (ZBC), leediyo n’empapula z’amawulire zigenda okubiweereza eri eggwanga, abantu bamanye amagye we gayimiridde, kyokka kyamubuuseeko bwe yabadde yaakamala okwogera, abayambi be ne bakamutema nti kyenkana abadde yeeyogeza yekka kubanga ‘Above’ agaanyi emikutu gy’empuliziganya egya Gavumenti okubiweereza mu bantu. Mu Zimbabwe, ekigambo 'Above' babadde bakikozeseza nnyo ku biragiro bya Mugabe oba mukazi we.\nKino kyaggwe Gen. Chiwenga mu mbeera era kwe kulagira amagye ku Lwokubiri okweteekateeke okuyingira ekibuga nga yasoose kulagira ttanka z’amagye nnya ne ziyingira ekibuga Harare ku ssaawa nga 9:00 ez’olweggulo n’oluvannyuma abajaasi nga 300 nga bali ku loole ez’amagye ne basalako ekitebe kya Zimbabwe Broadcasting Corporation (ZBC) okuli ttivvi ne leedyo y’eggwanga.\nAbakozi abasinga naddala bamanaja baakwatiddwa, olwo amagye ne gasigala nga ge gasalawo ebigenda ku mpewo.\nKu ttivvi y’eggwanga, omwogezi w’amagye Maj. Gen. Sibusiso Moyo kwe yasinzidde eggulo ku makya n’alangirira nti, amagye gaabadde gasazeewo okuyingirawo nga bwe gaalabula ku Mmande kubanga embeera evudde mu nteeko olw’abamenyi b’amateeka abali ku lusegere lwa Mugabe.\nMaj. Gen. Moyo yasoose kunnyonnyola nti, amagye kye gakoze ssi kuwamba buyinza n’akakasa nti, Mugabe akyali Pulezidenti era omuduumizi w’amagye ow’oku Ntikko era ali bulungi ne famire ye kyokka abantu abakyamu abamwetooledde, amagye be gajjiridde nga bwe ganaamala okubakolako nga buli kimu kidda mu nteeko.\nOmuwala yeezinze ku DJ Roger n'amumalako emirembe!\nOmukyala alina siriimu nze sirina, nkole ntya?\nOmusajja yazaala mu mukwano gwange\nBobi Wine ayimbuddwa


Baani Abali mu Ttwale ery’Emyoyo?\nBISOME MU Abbey Afrikaans Amharic Attié Baoule Bassa (Cameroon) Batak (Karo) Bissau Guinean Creole Boulou Chichewa Chitonga Cibemba Damara Douala Edo English French Ga Haitian Creole Indonesian Italian Kiluba Kinyarwanda Kisonge Kwanyama Lhukonzo Lingala Lucholi Luganda Luo Luswayiri Lutoro Medumba Ngangela Nyungwe Nzema Oromo Portuguese Shona Sidama Spanish Tigrinya Tiv Twi Urhobo Venda Wolaita Xhosa Yacouba Yoruba\n1. Mu ngeri ki enzikiriza z’amadiini ag’obuwangwa gye zigeraageranyizibwa ku kiswa?\nENZIKIRIZA z’amadiini ag’obuwangwa mu Afirika zigeraageranyiziddwa ku kiswa. Waggulu ddala waliyo Katonda, ow’amaanyi agasingira ddala mu by’omwoyo. Mu mbiriizi zaakyo waliwo bakatonda, oba emyoyo, abatali ba maanyi nnyo, era nga be baweereza ba Katonda. Ku lusegere lwabwe waliwo abantu abaaliwoko edda ku nsi era abajjukira ab’eŋŋanda zaabwe abali ku nsi era ne babafaako nnyo. Ate ku ntobo waliwo amaanyi amalala amatonotono ag’eby’omwoyo: kwe kugamba obufuusa, obulaguzi, n’obulogo.\n2. Eŋŋombo emu ey’omu Afirika ekiraga etya nti enzikiriza ez’obuwangwa zirina kinene kye zikoze ku madiini?\n2 Enzikiriza zino ez’obuwangwa zirina kinene nnyo kye zikoze ku ddiini endala eziri mu Afirika. Eŋŋombo emu ey’omu Afirika egamba nti: “Okugoberera Enzikiriza (y’Ekikristaayo oba ey’Ekisiraamu) tekitukugira kusinza bakatonda baffe ab’obuwangwa.”\n3. Ludda wa gye tuyinza okufuna amazima agakwata ku abo abali mu ttwale ery’emyoyo?\n3 Enzikiriza z’obuwangwa ez’omu Afirika ntuufu? Baibuli etutegeeza amazima agakwata ku abo abali mu ttwale ery’emyoyo.\n4. Amadiini amakulu ag’omu Afirika gakkiriziganya ku ki?\n4 Amadiini asatu amakulu mu Afirika gakkiriza nti Katonda gyali era nti ye w’oku ntikko ddala. Baibuli emwogerako nga “Katonda wa bakatonda, era Mukama w’abaami, Katonda omukulu, ow’amaanyi era ow’entiisa.” (Ekyamateeka 10:17) Abasiraamu nabo bakkiririza mu Katonda omu ow’oku ntikko. Ku bikwata ku nzikiriza ez’obuwangwa ez’omu Afirika, Profesa Geoffrey Parrinder agamba: “Abantu b’omu Afirika abasinga obungi babadde bakkiririza mu Katonda asinga bonna amaanyi, kitaawe wa bakatonda n’abantu, omutonzi w’obutonde bwonna.”\n5. Mannya ki agamu agakozesebwa ku Katonda?\n5 Wadde ng’abantu bangi bakkiririza mu Katonda, abasinga obungi tebamanyi Katonda ky’ali. Bw’oba oyagala okumanya omuntu, ky’olina okusooka okutegeera lye linnya lye. Waliwo obutabufutabufu bwa maanyi nnyo mu madiini ku bikwata ku linnya lya Katonda. Okusingira ddala, mu madiini ageeyita ag’Ekikristaayo, ayitibwa Katonda, ekitegeeza “Ow’Amaanyi.” Ate bo Abasiraamu bamuyita Alla. Mu abo abali mu ddiini ez’obuwangwa, erinnya erikozesebwa okwawulawo Oyo ow’Oku Ntikko Ddala lyawukana mu buli lulimi. Mu kitabo kye ekiyitibwa Concepts of God in Africa, John S. Mbiti awa olukalala lw’amannya n’ebitiibwa ebiwerera ddala 500 ebikozesebwa ku Katonda mu Afirika. Ng’ekyokulabirako, mu lulimi Oluyoloba (Nigeria), Katonda ayitibwa Oloduma re; ate mu Lukikuyu (Kenya), bamuyita Ngai; mu Luzulu (South Africa), ayitibwa Unkulunkulu.\n6, 7. Erinnya lya Katonda y’ani, era tulimanya tutya?\n6 Ye Katonda kennyini ayogera ki ku linnya lye? Katonda bwe yalagira Musa okukulembera Abaisiraeri okuva e Misiri, Musa yamubuuza: “Bwe ndigenda nze eri abaana ba Isiraeri, ne mbagamba nti Katonda wa bajjajja bammwe y’antumye eri mmwe; nabo balyogera nti Erinnya lye ye ani? [N]dibagamba ntya?—Okuva 3:13.\n7 Katonda yagamba Musa: “NZE YAKUWA: nalabikira Ibulayimu, ne Isaaka, ne Yakobo, nga Katonda Omuyinza w’ebintu byonna, naye mu linnya lyange YAKUWA saamanyibwa nabo.” (Okuva 6:2, 3) Erinnya lya Katonda lino lisangibwa mu Baibuli emirundi egisukka mu 7,000, wadde ng’abavvuunuzi ba Baibuli abamu mu kifo we lisaanidde okubeera bataddewo ebitiibwa nga “Katonda” oba “Mukama.”\n8. Yakuwa afaanana atya, era kiki kye tuteekwa okukola bwe tuba twagala atusiime?\n8 Yakuwa afaanana atya? Katonda mwoyo, ye muyinza w’ebintu byonna era wa kitiibwa. Y’asinga bonna amaanyi era tageraageranyizika. (Ekyamateeka 6:4; Isaaya 44:6) Yakuwa yagamba Musa: “Nze Mukama Katonda wo ndi Katonda wa buggya [“ayagala okusinzibwa yekka,” NW].” Mu ngeri endala, bwe tuba twagala okusiimibwa Yakuwa, tuteekwa kusinza ye yekka. Tayagala tusinze kintu kirala kyonna oba muntu mulala yenna.—Okuva 20:3-5.\nYesu Kristo—Kabaka w’Obwakabaka bwa Katonda\n9. Lwaki tuyinza okugamba nti Yesu teyenkanankana na Yakuwa?\n9 Leero waliwo okubuzaabuzibwa kungi ku bikwata ku Yesu ky’ali. Bangi mu madiini ageeyita ag’Ekikristaayo bakkiriza nti Yesu kitundu kya Tiriniti eyitibwa “Entukuvu.” Naye Baibuli teyigiriza nti Katonda ali abantu basatu mu omu. Era teyigiriza nti Yesu yenkanankana ne Yakuwa. Yesu kennyini yagamba: “Kitange ansinga obukulu.”—Yokaana 14:28.\n10. Yesu yali ludda wa nga tannaba kujja ku nsi?\n10 Baibuli eyigiriza nti bwe yali nga tannaba kubeera ku nsi ng’omuntu, Yesu yali mu ggulu ng’ekitonde eky’omwoyo eky’amaanyi. Nga Katonda bwe yatonda Adamu ne Kaawa okubeera ku nsi, era yatonda ebitonde eby’omwoyo okubeera mu ggulu. Yesu kye kitonde eky’omwoyo Yakuwa kye yasooka okutonda.—Yokaana 17:5; Abakkolosaayi 1:15.\n11. Kyajja kitya Yesu okuzaalibwa ng’omuntu?\n11 Emyaka nga 2,000 egiyise, Yakuwa yateeka obulamu bw’ekitonde kino eky’omwoyo mu lubuto lw’omukyala embeerera ayitibwa Malyamu. Malayika Gabulyeri yamugamba: “Oliba olubuto, olizaala omwana ow’obulenzi, olimutuuma erinnya Yesu. Era anaafuganga [nga kabaka] . . . , so obwakabaka bwe tebuliggwaawo.”—Lukka 1:31, 33. *\n12. Ensonga emu lwaki Yesu yajja mu nsi y’eruwa?\n12 Mu ngeri eyo Yesu yazaalibwa, n’afuuka omusajja omukulu, era n’ayigiriza abantu Yakuwa by’ayagala wamu n’ebigendererwa bye. Yagamba gavana Omuruumi: “Nze nnazaalirwa ekyo, n’ekyo kye kyandeeta mu nsi, ntegeeze [abantu] amazima.” (Yokaana 18:37) Bwe twekenneenya Yesu bye yayigiriza, tusobola okuyiga amazima agakwata ku Katonda by’ayagala n’ebigendererwa bye. Tusobola okumanya engeri gye tuyinza okusiimibwamu Katonda.\n13. Ensonga ey’okubiri lwaki Yesu yajja mu nsi y’eruwa?\n13 Ensonga ey’okubiri eyaleeta Yesu ku nsi yali okuwaayo bulamu bwe obw’omuntu ng’ekinunulo ku lw’abantu. (Matayo 20:28) Kino yakikola tusobole okuggibwako ekibi kye twasikira okuva ku jjajjaffe Adamu. Ekyo kyanditusobozesezza okufuna obulamu obutaggwaawo. Omutume Yokaana yawandiika: “Katonda bwe yayagala ensi bw’ati, n’okuwaayo n’awaayo Omwana we eyazaalibwa omu yekka, buli muntu yenna amukkiriza aleme okubula, naye abeere n’obulamu obutaggwaawo.”—Yokaana 3:16.\n14. (a) Kiki ekyatuuka ku Yesu oluvannyuma lw’okufa kwe ng’omuntu? (b) Yesu alina kifo ki mu ggulu?\n14 Oluvannyuma lw’okufa kwe ng’omuntu, Yesu yazuukizibwa n’agenda mu ggulu okubeera eyo nate ng’ekitonde eky’omwoyo eky’amaanyi. (Ebikolwa 2:32, 33) Oluvannyuma, Yakuwa yamuwa “okufuga, n’ekitiibwa, n’obwakabaka, abantu bonna, amawanga n’ennimi, bamuweerezenga.” (Danyeri 7:13, 14) Bwe kityo, nga malayika bwe yagamba Malyamu, Yesu afuuliddwa Kabaka ow’amaanyi; ye Kabaka mu gavumenti ya Yakuwa ey’omu ggulu. Mangu ddala ajja kulaga amaanyi ge mu nsi yonna.\nBamalayika—Baweereza ba Katonda\n15. Bamalayika baatondebwa ddi, era kubeera wa?\n15 Yakuwa ne Yesu si be bokka abali mu ttwale ery’emyoyo. Yakuwa yatonda ebitonde ebirala eby’omwoyo, nga be bamalayika. Gabulyeri eyayogera ne Malyamu y’omu ku bo. Bamalayika tebaasooka kubeera ku nsi ng’abantu. Baatondebwa dda nnyo okubeera mu ggulu ng’abantu tebannaba na kutondebwa kubeera ku nsi. (Yobu 38:4-7) Waliyo obukadde n’obukadde bwa bamalayika.—Danyeri 7:10.\nBamalayika abeesigwa bagaana okusinzibwa\n16. Lwaki abantu tebasaanidde kusinza bamalayika?\n16 Bamalayika abeesigwa tebaagala tubasinze. Emirundi ebiri, omutume Yokaana bwe yagezaako okusinza bamalayika, bo bennyini baamunenya nga bagamba: “Tokola bw’otyo: . . . Sinza Katonda.”—Okubikkulirwa 19:10; 22:8, 9.\n17. Kiki ekiraga nti bamalayika basobola okukuuma abaweereza ba Katonda, era lwaki ekyo kituzzaamu amaanyi?\n17 Bamalayika tebakyalabikira bantu ba Katonda ku nsi, gamba nga bwe baakola lwe baggya abatume ba Yesu mu kkomera. (Ebikolwa 5:18, 19) Wadde kiri bwe kityo, bwe tuba tusinza Yakuwa ng’Ekigambo kye Baibuli bwe kigamba, tusobola okuba abakakafu nti bamalayika ba Katonda ab’amaanyi era abatalabika bajja kutukuuma. Baibuli egamba: “Malayika wa Mukama asiisira okwetooloola abo abamutya, n’abalokola.” (Zabbuli 34:7; 91:11) Lwaki kino kyandituzizzaamu amaanyi? Kubanga mu ttwale ery’emyoyo eriyo abalabe ab’omutawaana ennyo abaagala okutuzikiriza!\nSetaani—Omulabe wa Katonda\n18. (a) Lwaki malayika omu yajeemera Katonda? (b) Mannya ki agaaweebwa malayika oyo omujeemu?\n18 Bamalayika ba Katonda bonna baasiga la nga beesigwa gy’ali. Abamu baamujeemera. Baafuuka balabe be era abalabe b’abantu be abali ku nsi. Ekyo kyajjawo kitya? Bamalayika bonna Yakuwa be yatonda baali batuukirivu era nga balungi. Kyokka, omu ku baana abo ab’omwoyo abatuukiridde yayagala abantu bamusinze era n’akolera ku kwegomba kwe okwo okubi. Malayika oyo yaweebwa erinnya Setaani, eritegeeza “Omuziyiza [wa Katonda].” Era ayitibwa Omulyolyomi, ekitegeeza “Omuwaayiriza,” okuva bw’ayogera eby’obulimba ku Yakuwa.\n19. Lwaki Setaani yabonyaabonya Yobu, era yamubonyaabonya atya?\n19 Setaani afuba nnyo okuwaliriza abantu okumwegattako mu kujeemera Katonda. Lowooza ku kye yakola omuweereza wa Katonda omwesigwa Yobu. Yobu yali musajja mugagga nnyo. Yalina endiga 7,000, eŋŋamira 3,000, ente 1,000 n’endogoyi enkazi 500. Era yalina abaana 10 n’abaddu bangi. Okusooka, Setaani yatta ebisolo n’abaddu ba Yobu. Oluvannyuma n’aleeta ‘embuyaga ey’amaanyi’ n’esuula ennyumba, n’etta abaana ba Yobu bonna. Oluvannyuma lw’ekyo, Setaani yalwaza Yobu “amayute amazibu okuva ku bigere bye munda okutuuka ku bwezinge bwe.”—Yobu 1:3-19; 2:7.\n20. (a) Yobu yasasulwa atya olw’obwesigwa bwe? (b) Wadde Yobu yali mwesigwa eri Katonda, kiki Setaani ky’akoze ku bantu abalala bangi?\n20 Wadde nga Yobu yagezesebwa mu ngeri ey’obulumi ennyo bw’etyo, yasigala nga mwesigwa eri Katonda. N’olw’ensonga eyo, Yakuwa yawonya Yobu era ‘n’amuddizaawo emirundi ebiri ebyo bye yalina olubereberye.’ (Yobu 42:10) Setaani teyasobola kumenya bugolokofu bwa Yobu, naye aleetedde abantu abalala bangi okuva ku Katonda. Baibuli egamba: “Ensi yonna eri mu buyinza bw’omubi.”—1 Yokaana 5:19, NW.\n21. (a) Setaani yalaga atya nti ayagala okusinzibwa? (b) Lwaki Yesu yagaana okusinza Setaani?\n21 Setaani ayagala tumusinze. Kino kyeyoleka lwatu bwe yali akema Yesu emyaka nga 2,000 egiyise. Baibuli egamba: “Setaani [n’atwala Yesu] ku lusozi oluwanvu ennyo, n’amulaga ensi za bakabaka bonna abali mu nsi, n’ekitiibwa kyazo; n’amugamba nti Ebyo byonna naabikuwa bw’onoovuunama okunsinza.” Yesu yagaana ng’agamba: “Vaawo genda, Setaani: kubanga kyawandiikibwa nti Osinzanga Mukama Katonda wo, era omuweerezanga yekka.” (Matayo 4:8-10) Yesu yali amanyi bulungi amateeka ga Yakuwa, era teyakola Setaani kye yali ayagala.\n22. Kiki balubaale kye bakoze abantu?\n22 Bamalayika abalala beegatta ku Setaani mu kujeemera Katonda. Balubaale abo balabe b’abantu ku nsi. Bakambwe nnyo era batemu. Mu biseera ebyayita, baafuula abantu abamu bakasiru n’abalala bamuzibe. (Matayo 9:32, 33; 12:22) Abalala baabalwaza oba baabasuula eddalu. (Matayo 17:15, 18; Makko 5:2-5) Baabonyaabonya n’abaana abato.—Lukka 9:42.\n23. (a) Kiki emyoyo emibi kye gyagala okuva eri abantu? (b) Setaani ne balubaale be babuzaabuzizza batya abantu?\n23 Okufaananako Setaani, emyoyo gino emibi gyagala okusinzibwa. Emyoyo gino mu kifo ky’okugaana abantu okugisinza, nga gikimanyi nti Yakuwa yekka y’asaanidde okusinzibwa, gyegomba okusinzibwa, era gikubiriza abalala okugisinza. Nga bakozesa okubuzaabuza, obulimba n’okutiisatiisa, Setaani ne balubaale be baleetedde abantu okubasinza. Kya lwatu, bantu batono abakimanyi nti basinza Setaani ne balubaale be. Abasinga obungi kyandibaggye enviiri ku mitwe okumanya nti eddiini yaabwe ewa Setaani ekitiibwa. Kyokka, Baibuli erabula: “Ab’amawanga bye bawaayo bawa eri balubaale, so si eri Katonda.”—1 Abakkolinso 10:20.\n24. Kintu ki ekimu Setaani ky’akozesa okubuzaabuza abantu?\n24 Engeri emu Setaani ne balubaale be gye babuzaabuzaamu abantu okubasinza, kwe kubunyisa endowooza ez’obulimba ezikwata ku bafu. Ka tulabe Baibuli ky’eyigiriza ku nsonga eyo.\n^ lup. 11 Kolaani eyogera ku kuzaalibwa kwa Yesu okw’eky’amagero mu Ssuula 19 (Malyamu). Egamba: “Twatumira (Malyamu) omwoyo Gwaffe mu kifaananyi ky’omuntu omukulu. Malyamu bwe yamulaba n’agamba: ‘Ow’Obusaasizi ankuume okuva gy’oli! Bw’oba ng’otya Mukama wo, ndeka weegendere amakubo go.’ N’amuddamu: ‘Nze mubaka wa Mukama wo, era nzize okukuwa omwana omutukuvu.’ Ko Malyamu nti: ‘Nnyinza ntya okuzaala omwana nga ndi muwala mbeerera atamanyi musajja?’ N’amuddamu nti: ‘Ekyo Mukama wo ky’ayagala era si kizibu n’akamu gy’ali. “Oyo aliba kabonero eri abantu bonna,” bw’agamba Mukama, “era omukisa okuva gye tuli. Ekyo kye tusazeewo.”’”


Bukedde Online - Abâ€™e Kagoma nâ€™e Maganjo babasondedde ezâ€™oluguudo\nBaakubye olukiiko mu kifo kino awaliÂ omuggaÂ awayita oluguudo luno ne bayita omubaka waabwe, Robert SebunyaÂ ne bamutegeeza ntiÂ oluguudo luno lwandibadde lukolebwakoÂ kyokka tebafaayo ekikalubya ebyâ€™entambula mu kitundu kino.\nSsentebe wâ€™ekyalo Kisimu,Â GeoffreyÂ LwaniraÂ aga\nSsentebe wâ€™ekyalo Kisimu,Â GeoffreyÂ LwaniraÂ agamba nti oluguudo buli enkuba lwâ€™etonnyaÂ amazzi gasala mu luguudo ekivaakoÂ abaana baabwe okumala ennaku nga tebasoma okutuusa amazzi bwe gakala.\nAgamba nti oluguudo luno disitulikiti yâ€™erinaÂ obuvunaanyizibwa okulukolaÂ Â kyokka tekikoze ekiwalirizza abatuuzeÂ okusondaÂ ssenteÂ ze bagenda okukozesa okulukola basobole okuluyitamu.\nYagambye nti ebintu ebyabaweereddwa yinginiya wa disitulikiti nabyo tebimala era tebamanyi ssente ze bagenda kusaasanyizaawo.\nSsentebe wa Kagoma B,Â Haji Jabel Musoke agamba nti, â€œnjogeddeÂ nâ€™abakulembeze ba disitulikiti bangi bayambeko okukola oluguudo luno kyokkaÂ batubuzaabuza nti tujja kulukola kyokka tebalabikako.â€\nÂ KansalaÂ Ddamulira Mukasa akiikirira omuluka gwa Wamala ku ggombolola yâ€™e Nabweru omuli oluguudo luno yagambye nti Ssentebe wa Disitulikiti yâ€™e Wakiso, Ian Kyeyune nâ€™olukiiko lwe teruyambye ggombolola. Bagaanidde ssente nnyingi ezaandibadde zibayamba okukulaakulanya ekitundu.\nOmutuuze Robert SendagireÂ yawaddeyo tippa za mayinja ssatu gayiibwe mu binnya ebiri mu luguudo luno. Ssentebe wâ€™akakiiko akalondeddwa okukola omulimu gwa kaseera ogwâ€™okuzimba oluguudo luno, Horimidous Nyanzi agamba nti bagezeezako okusonda ssente kyokka abantu abamu bakyagaanyi okuzisasula ate abalala balaba ebigoma ne balowooza disitulikiti etandise okukola omulimu guno ekitali kituufu.\nOmutuuze Sula Ntezi agamba nti okuzimba oluguudo abamu bakutaddemu ebyobufuzi nga baagala kwefuula nti be balukoze kyokka nga lukoleddwa batuuze.\nWabula Kansala akiikirira ggombolola yâ€™e Nabweru ku disitulikiti, Ssentamu Sewandagi yawolerezza disitulikiti nti oluguudo luno yadde lubi naye terubadde mu bajetiÂ yeezo ezirina okukolebwa.\nYabagumizza nti bagira basonda ssente bazibe ebinnyaÂ nayeÂ ekiseera kyonna lugenda kuddibwamu lukolebwe.\nOmubaka SebunyaÂ eyakulembedde abatuuze abeeyamye okuwaaayo ssente ezigira nga zizimba oluguudo yabawadde emitwalo 30 bongereze ku zeetagibwa.\nEyali akulira poliisi yâ€™e Mukono ayimbuddwa ku gwâ€™obutemu\nMukomye okukozesa obubi eddembe eribaweebwa\nOno ye mwana Seya gw'abanja Sylvia Awor?\nSeya bamusabye obukadde 800 okumuwa omwana gw'akaayanira


Omwana gwe wasobyako olina okumuzza ku ssomero, Minisita Nakiwala alagidde Sheik Umaru – Watchdog Uganda\nOmwana gwe wasobyako olina okumuzza ku ssomero, Minisita Nakiwala alagidde Sheik Umaru\nKino nkikoze kibeere eky'okulabirako eri abasajja abagufudde omuze okusendasenda abawala abato ne babazaalamu, ate ne batabalabirira, nga bambi olumu bafiirwa ne biseera byabwe eby'omumaaso olw'okuleka emisomo gyabwe mu kkubo.\nin Luganda, National, News, People\nMINISITA omubeezi avunanyizibwa ku nsonga z’abaana n’abavubuka Florence Nakiwala Kiyingi akangudde ku ddoboozi, n’alagira Sheik Umaru Kamoga eyeyita omusomi we dduwa ku masitoowa e Nansana okuzzaayo omuwala ow’emyaka 17 gwe yazaalamu omwana mu ttendekero lya YMCA gye yali asomera asobole okumaliriza emisomo gye yaliko n’amutataaganya nga tanamaliriza.\n“Kye nsazeewo olw’okuba Umaru ono afuuse musajja muzibu eri omwana ono eyali taneetuuka gwe yazaalamu, kwe kulaba nga muwaliriza amuzzeeyo ku ssomero gye yali asomera amalirize emisomo gye, ate tagendanga kubanja, kuba tukikoze bulungi ne mpapula okusasulirwa zonna tuzimuwadde, nga kati ekyetagisa ye mwana okutandika okusoma okutuusa bwanamalako.\nKino nkikoze kibeere eky’okulabirako eri abasajja abagufudde omuze okusendasenda abawala abato ne babazaalamu, ate ne batabalabirira, nga bambi olumu bafiirwa ne biseera byabwe eby’omumaaso olw’okuleka emisomo gyabwe mu kkubo.\nEra Sheik Umaru nsazeewo asasule sente zonna ez’eddwaliro obukadde obubiri ne kitundu ezibadde zibanjibwa bakadde b’omuwala ezaali ez’okumulongoosa nga kwotadde n’okumuwanga buli mwezi emitwalo 300,000/= ez’okulabirira omwana we nga tajja kuddamu kujula.\nKuno agenda kugattako okuwulizanga omwanawe we saako n’okutwala obuvunanyizibwa nga taata sso ssi kutuula eyo n’alatta nga alinga atazaala ebyo nabyo seetaaga kuddamu kubiwulira.” Nakiwala bwe yategezezza.\nBino babituuseeko ku lw’okusatu mu offiisi ya Minisita oluvanyuma lw’amaama w’omuwala Mariam Nakyanzi okwekubira enduulu ayambibwe ku Sheik Umaru Kamoga eyafunyisa muwala we olubuto kyokka n’amusuulawo n’agaana n’okulabirira omwana gwe yamuzaalamu.\nNakyanzi nga naye mutuuze we Nansana yagambye nti Sheik Umaru abalabizza ennaku etagambika nga n’olumu yabakkudalira nti baavu nnyo tasobola kubawa ssentte kuba tebalina kye bagenda kuzikozesa, kyokka nga akimanyidde ddala bulungi nti omwana we yali muto ate nga akyasoma.\nMukwanukula Sheik Umaru byonna yabikkirizza era n’awaayo ensimbi ez’asobye mu bukadde 3 mbagirawo, kubanga mu kusooka Minisita yabadde alagidde akwatibwe singa tasasudde ensimbi ezo mu bwangu.\nFresh Kid, Kampala Parents’ student leaders to champion street kid resettlement campaign\nMPs want education curriculum reviewed\nSong writer, management threaten to drop Fresh Kid due to ‘greedy’ father’s interference\nThey make lists as we create hits – Chameleone, Namatovu sting Bebe\nURA shifts all city branch offices to Nakawa\nPostBank in girl child Education drive\n24th May 2017 at 14:07\n‘Mr Uganda’ Byekwaso comes out of hiding, urges fans to keep calm\n4th March 2019 at 11:13


Bukedde Online - Baze olwafa, nange amaaso ne gaziba\nBaze olwafa, nange amaaso ne gaziba\nBba wa Stecia Mayanja Abbas Mubiru ebintu...\nNEWANKUBADDE nnamwandu Maliza Nakayiza amaaso gaaziba, kino tekimuleetera nnyiike ya buli kiseera. Agamba afuna essanyu buli lw’aloota bba anti mu kirooto asobola okulaba munne era ne banyumya, obwamuzibe ne budda ng’azuukuse.\nNakayiza byonna abinyumya bwati: Baze omugenzi Yekosefaati Kizito bwe twawangaala okutuusa Mukama bwe yamutwala.\nTwasisinkana ne baze omwaka gwe sijjukira wabula nga gwali ku mulembe gwa Ssekabaka Edward Muteesa owookubiri. Ssehhange ye yanfunira omwami ono nga ndi muto ng’omwami wa myaka 30 n’antwala kuba ye yali enkola mu kiseera, ekyo.\nEby’edda tebyabeerangako kwesiimira wabula omukisa gwe nafuna munnange namusiimirawo kuba yali musajja mulungi era nagenda mu bufumbo n’essanyu.\nBaatugatta mu bufumbo obutukuvu ku Lutikko e Namirembe era we twasembereza abagenyi baffe ku mukolo ogwali amakula anti twagabula abantu obugaati n’ebyokunywa era awo wenakulira kuba nali mmaze okufuuka mukyala Kizito.\nTwabeeranga ku kyalo Degeya e Bombo era obufumbo bwange nabunyumirwa ekiseera kye nnamala ne baze. Omukisa gwe nafuna nze nali omukyala omukulu nga gwe bayita Kaddulubaale era olw’esonga eyo bannange bonna bwe twafumba nga bampanga ekitiibwa.\nTwali balimi era balunzi nga baze ebiseera bye ebisinga abimala akola mirimu egyo egy’okulima era tetwajulanga kintu kyonna nga tubeera mu ssanyu ebbanga lyonna. Munnange yayagalanga nnyo okulya kyetutumula era nga tumulima mu bungi awaka.\nBaze Mukama amuyita\nTwazaala abaana munaana, abana, Mukama yabayita kati waasigalawo bana. Baze teyalwalako wabula yafa kikutuko, kino kyannuma nnyo kuba waakiri yandirwadde ne mmujjanjaba naye okuba nga sirina kyenakolawo munnange n’ahhendako bugenzi kyankola bubi nnyo.\nLwe yafa bwali budde bw’akawungeezi ku ssaawa 11:00 bwe yali akkirira ku kiraalo okuliisa ente. Yagwa wansi omulundi gumu tewali amanyi kyamutuukako. Abaana baagenda okumutuukako okumuyolayoola okumuddusa mu ddwaaliro nga yafudde dda.\nEnkeera, twamuziika ku kiggya ekyali okumpi n’amaka gaffe e Bombo. Twakuma olumbe oluvannyuma lw’emyezi ebiri ne ntandika okubeera mu bulamu obw’omu bwe nali simanyidde.\nKatonda kuno yangattirako okunziba amaaso, obulwadde bw’omusujja bwankwata nga bulijjo abantu bwe balwala, amatu ge gaasooka okunjabulira ne mba nga sikyawulira bulungi. Amatu gaagobererwa amaaso nga nago gaatandikiriza mpola okuggyako ekifu hhenda okulaba nga sikyalaba bulungi okutuusa amaaso bwe gaazibira ddala.\nMuwala wange anzijjanjabye naye amaaso gagaanidde ddala era kati nasigalira kusaba Katonda bw’aliba asobodde alinnyamba naye sikyalina ssuubi lya kuddamu kulaba.\nOlunaku olukyasinze okunzizaamu ku maanyi okuva lwe naziba amaaso lwerwo lwe nasooka okuloota baze, nasanyuka kuba mu kirooto nasobola okumulaba newankubadde sisobola kulaba mu bulamu bwa bulijjo.\nBaze yanzijira nga tuli mu kyalo e Bombo, yali ayambadde essaati ye enjeru ng’akubye ekikalu bulungi yasembera wendi n’ansaasira nti, ‘Mukyala wange nga walaba okuziba amaaso’. Bino yabyogera nga mmulaba bulungi era olwamala n’ambuuza nti, ‘Okyalya ku kyetutumula?’.\nNamulaba nga yenna ajjudde ennyiike bwe namugamba nti okuva lwe yagenda siddangamu kulya ku kyetutumula, yakwatibwa ennaku kuba eno y’emmere gye yali asinga okwagala era nga buli lwe nfumba tabula ku lujjuliro.\nYansaasira okuziba amaaso omulundi omulala wabula n’ahhamba mbeere mugumu Katonda ali wamu nange. Kino kimpadde essuubi era hhamba osanga luliba olwo ndisobola okuyambibwa ne nziramu okulaba mu ngeri yonna esoboka.


Omuwendo gw’abagenda okukola hijja e Mekka omwaka guno gukendeezeddwa – CBS FM\nOmuwendo gw’abagenda okukola hijja e Mekka omwaka guno gukendeezeddwa\nOmuwendo gw’abantu abateekateeka okugenda okukola hijja gwakubeera mutono,okugerageranya n’emyaka egyayita ng’ekirwadde ki Covid 19 tekinabalukawo.\nBannauganda abasiramu bamaze emyaka 2, nga tebatuukiriza mpagi eno ey’okikola hijja, olwe kirwadde kya COVID 19 ekyabalukawo mu 2020,era nga abamu baali bamalirizza okusasula ensimbi zabwe mu kiseera ekyo.\nMu kulwanyisa ekirwadde kya Covid 19 obutasaasaana nnyo, Saudi Arabia yalagidde ekibiina ekivunanyizibwa ku balamazi abava mu mawanga agenjawulo okukendeeza ku balamazi abanakola hijja omwaka guno, n’ebitundu 30 ku kikumi.\nUganda bulijjo etera okutwala abalamazi abali wakati w’e 1,300 ne 1,500.\nKu mulundi guno omuwendo ogwo gwakukendeerera ddala n’ebitundu 30 ku kikumi.\nAkulira ekibiina kya Uganda Bureau of Hajji affairs Sheikh Zakaria alabudde bonna abateekateeka okukola Hijja okwewandiisa mu budde n’okusasula, era nasaba ebibiina ebibatwala okwongera okubalambika ku nkola z’omwewala Covid 19.\nOkulama e Mecca okukola hijjay’empagi ey’okutaano ey’obuyisiraamu.\nEmpagi endala kuliko okukkirizza Allah nómubakawe Muhammad Swalalahu-Aleyihi Wassalama.\nOkusaala esswala 5 buli lunaku.\nOkuutoola zakah mu maali yo.\nOkusiiba omwezi omutukuvu ogwa Ramadhan


ONAH Mbaziira mutuuze w’e Najjanankumbi mu Kampala. Muyimbi mu Kream Production era abangi abamulaba ku siteegi bamukooneramu olw’engeri gy’alabika naddala enviiri, olususu n’ennyambala. Yannyonnyodde RONNIE MARK KIYINGI ebintu by’akola okwekuumira ku mulembe. “Okunoonyereza, okuvumbula, n’okwetegereza ebyo by’okozesa osobole okwongera okubitegeera kye kimu ku bintu ebikolebwa abo abeekuumira ku mulembe.\nWaliwo ebintu by’okozesa nga weerabirira naye nga tomanyi maanyi gaabyo oba migaso gyonna gy’osobola okubifunamu. Okugeza, enviiri zange nzifaako nga nsiba emisono egiri ku mulembe. Ebiseera bino, omusono gwa wiivu ennyimpi gwe gumu ku gikutte akati.\nEkirungi kya wiivu z’ekika kino, ziwa emirembe engeri gye zikomolebwa nga ntono ku mutwe. Wiivu ntera kusiba za ‘human’ kubanga tezoonooneka mangu era oyinza okugisiba emirundi egiwera nga bw’ogizzaamu kasita oba ng’ogiterese bulungi. Nnina omukugu wange amanyi okunsiba wiivu ez’ekika kino ne ndabika bulungi.\n” WIIVU ENNYIMPI ZISALA EMYAKA\nAngella Kaduya omukozi w’enviiri mu Kampala agamba nti buli mukyala eyeekuumira ku mulembe atera okwettanira wiivu kubanga ziyambako okwanguya embeera. Agamba nti ennaku zino bangi bettanidde okusiba wiivu ennyimpi era kati osanga omuntu eyasibanga wiivu empanvu ezikoona ku mugongo nga kati yazivaako asiba nnyimpi.\nWiivu ennyimpi tezeekwata nga bwe kiri ku mpanvu, era nnyangu okulabirira engeri gye ziri ennyangu okusanirira. Wiivu gy’ekoma okwekwata gy’ekoma obutanyuma ate ng’ezimu zitawaanya okutaggulula.\nOlw’okuba wiivu ennyimpi teyeekwata, era tetawaanya kusanirira, osobola okufuluma ennyumba nga tosaniridde kyokka n’eteraga era n’osigala ng’onyumye. Wabula agamba nti wiivu ekika kino okuvaayo, agisibye ateekeddwa okuba ng’amanyi okugikomola. Agamba nti abasibi abasinga wano we basuulira obubonero, kuba wiivu ne bw’eba ya bbeeyi n’ogisiba bulungi, kyokka n’ogikyamya ng’ogikomola kasitoma tayinza kunyuma. Ku birungi bya wiivu ennyimpi, Kaduya agamba nti tetwala ‘sipule’ mungi oba woyiro bw’ogeraageranya n’empanvu, ate nga zisala emyaka.\nEbirala ebikuumira Donah ku mulembe SAAGALA ngoye zimbikka nzenna, waakiri nnyambala sikaati ebikka amaviivi naye ate ng’entumbwe yange erabika. Ky’ova olaba oluusi bwe ngula olugoye oluwanvu ate nsooka kukakasa nti terubikka mikono gyange oba ebibegabega.\nOmukazi bwe yeebikka yenna okuva ku bukongovvule okutuuka ku mutwe, nze oluusi mba mmulaba ng’ekitereke oba ekyamaguzi. Kati nze atali mmotoka ya bokisibbode, lwaki mba nnettanira ennyambala gye bayita ey’okubulizaako?\nENGATTO: Saagala ngatto nnyimpi oba ezitalina kakondo kubanga zindeetera okuwulira ng’atalina makulu. Buli lwe nnyambala engatto ensitufu mpulira nga nze ndiwo era mba nnekkiririzaamu ekigenze ewala. OLUSUSU: Amazzi agabuguma galina emigaso ntoko newankubadde abasinga tebagafaako era tebagalowoozaako ng’ekimu ku bintu ebisobola okukyusa endabika yaabwe.\nKyokka ate tegeetaagisa ssente okugafuna kubanga osobola okugeefumbira awaka. Ekyo kimala okukulaga nti buli muntu asobola okwekuumira ku mulembe ng’alabika bulungi ne bw’ataba na ssente.\nBw’oba ovaamu olusu, weemanyiize okunaaba amazzi agabuguma buli lunaku. Ebiseera ebisinga olusu luva ku bucaafu obubeera ku lususu obuva ku ntuuyo oba obutatukula bulungi ng’onaaba. Amazzi gano gayambako okugogola obucaafu okuva ku mubiri.\nWabula ekyo kyokka si kye kivaako olusu newankubadde nga kye kisinga. Embalabe bwe ziba zikutawaanya era amazzi gano gazigoba. Ganaabe mu maaso buli lunaku, ojja kulaba ng’embalabe


Bukedde Online - Ebikwata ku mbeera y'obudde omulimi by'alina okumanya\nEbikwata ku mbeera y'obudde omulimi by'alina okumanya\nAba KACITA bawadde Lubega nsalessale okukkaanya n'abasuubuzi ku nsasula\nBakansala beegudde mu malaka lwa kusengula...\nEKISEERA ky’okusimba kitandise era abalimi bakubiriziddwa okugula ensigo ennongooseemu ezitambula n’embeera y’obudde egenda okubeera mu bitundu byabwe.\nAbalimi nga bakebera ensigo ze baagala okugula.\nBw'abadde afulumya enteebereza y'embeera y'obudde Dr. Festus Luboyera akulira ekitongole kya Uganda National Meteorological Authority agamba nti, abalimi n'abalunzi abagenda okusimba mu lusimba olusooka, balina okwetegeka kuba enkuba etandise wadde nga waliwo ebitundu ebimu gy'etennatandika.\nDr. Luboyera agamba nti, sizoni eno etandise ku ntandikwa y'omwezi gwa March era abalimi abeetegeka basobola okutandika okusimba.\nEnkuba esuubirwa okutonnya okutuusa mu June. Minisita w'obulimi, obulunzi n'obuvubi, Vincent Bamulangaki Ssempijja awadde abalimi amagezi mu bitundu enkuba gy'etennatandika kutonnya, okulinda waakiri wiiki emu ettaka lisooke okuwola balyoke basimbe.\nSsempijja agamba nti, enkuba bw'ebeera yakatandika, ettaka libaamu ebbugumu eribabula ensigo ne zitamera bulungi n'endala ne zitabala bulungi olw'okukosebwa kwe zifuna nga tezinnamera.\n"Abaakozesa ttulakita okukabala basobola okusimba kuba ettaka lyakyusibwa era ebbugumu si lya maanyi.\nMu ngeri y'emu abalimi mulina okwetegekera ekiseera ky'akasana ekitera okubeerawo mu sizoni nga kino kitera kuba kya wiiki nga bbiri wabula obulabe bwe kireka bubeera bwa maanyi", Ssempijja bw'agamba.\nDisitulikiti n'engeri enkuba gy'esuubirwa okutonnya Kampala, Wakiso, Mpigi, Butambala, Masaka, Lwengo, Kalungu, Bukomansimbi, Gomba, Mityana, Kalangala. Eno enkuba esuubirwa ku ntandikwa ya March ne mu makkati.\nYaakunyinyittira mu ntandikwa ya April ng'esuubira okuggwaayo mu May. Nakasongola, Luweero, Kyankwanzi, Nakaseke, Kiboga, Mubende, Sembabule, Lyantonde, Kyotera ne Rakai. Enkuba eno esuubirwa okutandika ku ntandikwa ya March oba mu makkati g'omwezi.\nEsuubirwa okunyiinyittira mu makkati ga April okutuuka ku nkomerero yaagwo ate esuubirwa okuggwaayo ku nkomerero ya May okutuuka ku ntandikwa ya June.\nMukono, Buikwe, Kayunga, Buvuma eno nayo esuubirwa okutandika ku ntandikwa ya March okutuuka mu makkati ennyiinyitire mu makkati ga April okutuusa ku nkomerero ate esuubirwa okuggwaayo ku ntandikwa ya June.\nDisitulikiti eziri mu bugwanjuba bw'eggwanga omuli; Bundibugyo, Ntoroko, Kabarole, Kyenjojo, Kyegegwa, Kamwenge, Kibaale, Kakumiro, Kagadi, Hoima, Kikube, Buliisa, Masindi, enkuba esuubirwa okutandika mu March ennyiinyitire mu April olwo eggweeyo mu makkati ga June.\nKisoro, Kabale, Rubanda, Rukiga, Rukungiri, Kanungu, Ntungamo, Mbarara, Kiruhura, Iingiro, Ibanda, Bushenyi, Buhweju, Mitooma, Sheema, Rubirizi and Kasese. Enkuba esuubirwa okytandika ku nkomerero ya February okutuusa ku ntandikwa ya March, enyiinyittire ku ntandikwa okutuusa mu makkati ga April ate esuubirwa okuggwayo ku nkomerero ya May oba ku ntandikwa ya June.\nArua, Maracha Moyo, Zombo, Nebbi, Pakwach, Yumbe, Koboko, Terego ne Adjumani.\nEsuubirwa okutandika ku ntandikwa ya March okutuusa mu makkati enyiinyittire ku nkomerero ya April okutuusa ku ntandikwa ya May olwo egende ng'ekkakkana okugwayo mu makkati ga June.\nGulu, Omoro, , Lamwo, Nwoya, Amuru, Oyam ne Kiryandongo, yaakutandika ku ntandikwa ya March okutuusa mu makkati g'omwezi, ennyiinyitire mu makkati ga April okutuusa ku ntandikwa ya May olwo oggweeyo mu makkati ga June.\nLira, Amolatar, Apac, Alebtong, Pader, Otuke, Kitgum, Agago, Kole ne Dokolo, enkuba esuubirwa okutandika ku ntandikwa ya March okutuuka mu makkati olwo ennyiinyitire mu makkati ga April okutuusa mu makkati ga May olwo eggweyo mu makkati ga June.\nKatakwi, Moroto, Kotido, Nakapiripirit, Nabilatuk, Abim, Napak, Amudat ne Kaabong enkuba esuubirwa okutonnya ku nkomerero ya March, ennyinyitire ku njomerero ya May olwo eggweeyo mu makkati ga June.\nPallisa, Budaka, Kibuku, Butaleja, Kumi, Kaberamaido, Soroti, Serere, Amuria, , Bulambuli, Kween, Bukwo, Bukedea ne Ngora, Mbale, Sironko, Manafwa, Namisindwa, Bududa, Kapchorwa eno enkuba esuubirwa okutandika mu makkati ga okutuusa ku nkomerero ya March, ennyiinyitire ku nkomerero ya April okutuusa ku ntandikwa ya May olwo oggweeyo ku nkomerero ya June.\nJinja, Mayuge, Kamuli, Iganga, Bugiri, Namayingo, Luuka, Namutumba, Buyende, Kaliro, Busia ne Tororo enkuba esuubirwa okutandika ku ntandika ya okutuusa ku nkomerero ya March, ennyiinyitire mu makkati ga April okutuusa ku ntandikwa ya May eggweeyo ku nkomerero ya May okutuusa ku ntandikwa ya June.\nMugule ensigo ennongooseemu Dr. Ambrose Egona akulira ekitongole kya gavumenti ekivunaanyizibwa ku kunoonyereza n'okuvumbula esingo z'ebirime empya ekya National Agricultural Research Organization (NARO), awadde abalimi amagezi okusimba ensigo enoongoseemu okusobola okufuna mu ssamba zaabwe.\nDr. Egona agamba nti, omulimi okufuna mu bulimi alina okulima mu ngeri y'enjawulo ng'asimba ensigo z'ebirime ennoongoseemu okusinziira ku mbeera y'obudde n'ebirala ebiri mu kitundu kye.\n"Bwe muba mugenda kufuna enkuba ntono, musimbe ebika ebikula amangu okugeza kasooli ow'ennaku 70.\nAte abali mu bitundu ebigenda okufuna enkuba ennyingi, musimbe ebika ebikula obulungi mu nkuba", Dr. Egona bw'agamba.\nAgamba nti, kino kiyamba omulimi obutafiirizibwa mu mbeera zonna n'abakubiriza n'okuliikiriza ettaka kuba ebirime bikola bulungi ng'ettaka lirimu ebiriisa bye byetaaga.\nMu ngeri y'emu abalimi n'abalunzi abawa amagezi okulembeka amazzi okusobola okufukirira mu biseera by'akasana.\nGav't eweze okugaba eddagala lya FMD eribadde likozesebwa okulwanyisa omusujja gw'enkwa\nEbisale by'entambula okudda mu byalo byongezeddwa\nNambooze afunye obutakkaanya n'obulabirizi bw'e Mukono lwa kulengezza Bp. Ssebaggala\nKadaga asabye abantu obutagendera ku bya Nankabirwa by'amusiiga enziro\nEkkubo litabudde meeya Kagimu ne ssentebe w'ekyalo


Bukedde Online - Omukazi afumise omusajja ekiso\n▶ Minisita atabukidde abakola omwala gwa Lubigi\nOmukazi afumise omusajja ekiso\nAb'e Ggogonya basonda za kijjukizo\nAbenteebereza y'obudde bawabudde abalimi k...\nOMUKAZI avudde mu mbeera n’afumita omusajja ekiso ku mutwe gw’alumiriza okwagala okumusobyako.\nRegina Nampologoma 25 omutunzi w’emmere ku Kaleerwe ye yafumise Moses Male 35 ekiso ku mutwe mu kiro ekyakeseeza Olwokubiri n’aweebwa ekitanda mu ddwaaliro e Mulago.\nNampologoma yategeezezza nti mu kiro ekyakeeseza ku Lwokubiri ku ssaawa 7:00 ez’ekiro yabadde alina mukwano gwe gw’ava okuwerekera yabadde adda n’asanga Male ng’amuteeze n’atandika okumukwatirira kyokka n’amulwanyisa n’amwesikako ne kitamulira n’amulemerako okutuuka awaka.\n“Oyo omusajja yabadde ayagala kunsobyako ng’alowooza nti ndi mwangu, Nampologoma bwe yategeezezza bwe yabadde alinnya kabangali ya poliisi oluvannyuma lw’okumukwata.\nKyokka Male bino byonna yabyegaanyi n’ategeeza nti ku byogeddwa Nampologoma talina kyabimanyiiko kyokka ekyewuunyisizza batuuze n’abapoliisi ye Male eyabadde mu mbeera embi okutoloka ku kitanda e Mulago.\nAkulira ebyokwerinda mu Dobbi zooni Steven Buyondo yategeezezza nti Nampologoma ne Male bombi batuuze mu Dobbi zooni. Kyokka nga tebalina kakwate kona na bikwatagana na mukwano naye lwakuba Male ayagala nnyo okutandika entalo ku bantu.\nAkulira ebyokwerinda Buyondo yazze nagenda n’abamu ku Bantu ewa Nampologoma era olwatuse ku mulyango ne bakuba ku ssimu ng’eri munju ne bavayo kyokka tebamanyi kyabagudde Male kuddayo nayagala okuyingira munju ya Nampologoma kumpaka .\nMu kiseera kino Nampologoma akuumibwa ku Poliisi y’e Wandegeya ng’okunoonyereza kugenda mu maaso.\nOkuwandiika aba LDU kutandika Lwakubiri mu Kampala n'emiraano\nOkulwanyisa ettemu buvunaanyizibwa bwa buli muntu\nMuseveni annyonnyodde ebizibu bya Somalia gye biva\n'Aba KACITA essira mulisse ...\nSSENTEBE w'abagagga bannannyini bizimbe mu Kampala, Godfrey Kirumira awadde abakulira ebibiina by'abasuubuzi amagezi...


Bukedde Online - Aba famire y'omuwala eyawambiddwa bakumye olumbe: Balinze kubalagirira wa gye baasudde omulambo!\nAba famire y'omuwala eyawambiddwa bakumye olumbe: Balinze kubalagirira wa gye baasudde omulambo!\nAbali ku nsalo za Uganda ne Congo basattir...\nNakisekka17, eyawambiddwa mu Paaka ya takisi mu Kampala bakumye olumbe ku biggya e Mawogola mu disitulikiti y’e Ssembabule oluvannyuma lw’abaamuwambye okubakubira essimu nti bamaze okumutta.\nAbantu mu luggya omwakumiddwa olumbe lwa Nakisekka eyabuze\nEggulo, abaawambye Nakisekka nga bakozesa essimu ye, 0758349249, baakubidde ssenga we, Benita Nakayenga ow’e Kabundi mu Mawogola ne bamutegeeza nti, baagala abasindikire 500,000/- nga talina muntu yenna gw’ategeezezzaako, nti era ssente zino, bagenda kuzeeyambisa kugula kakutiya n’entambula egenda okutambuza omulambo oluvannyuma bajja kubalagirira gye bagusudde.\n“Tufunye essimu ku ssaawa 6:00 mu ttuntu ng’abatemu batusaba emitwalo 50 nga bagamba mbu ze baguzeemu ekiveera mwe batadde omulambo, bwe tuzibaweereza nga batubuulira we basudde omulambo,” kitaawe wa Nakisekka, Fred Kasagga bwe yategeezezza Bukedde.\nOlwafunye essimu, abazadde n’abooluganda essuubi ly’okuddamu okulaba ku mwana waabwe Nakisekka nga mulamu ne libaggwaamu, emiranga ne gibuna ekyalo.\nBaasazeewo okukuhhaanira mu maka ga nnyaabwe omukadde Deziranta Nyirabagyenzi 77, ku kyalo Nakagongo mu ggombolola y’e Mateete e Mawogola mu Ssembabule.\n“Tukitutte nti tukumye olumbe kuba tetukyalinayo ssuubi lya kulaba Nakisekka nga mulamu era tulindiridde abazigu okutulagirira we tunaggya mulambo tuguziike nalwo luggwe,” Taata Fred Kasagga bw’ategeezezza.\nBano abaasangiddwa mu buyinike obw’ekitalo, beekokkodde Poliisi ya Uganda naddala bambega b’oku Kampalamukadde ne CPS nti tebaabayambiddeko ddala.\nBaategeezezza nti ku Lwokutaano baabakwasa omusibe Nicholas gwe bateebereza okubaako ky’amanyi ku mayitire ga Nakisekka kyokka nabo bazze mu kubasaba sssente za ntambula.\nKasagga alumirizza nti ku Lwomukaaga yasiiba ku Poliisi e Kampala ng’eno bambega baamusaba ssente nti zibatambuze n’omusibe okumutwala e Mukono basinziire eyo okunoonyereza.\nAgattako nti bwe byamusobedde nga n’abaawambye muwala we bwe bamukubira ssimu ez’okumukumu nti aweereze ssente baleme okumutta.\nAba famire n’abazirakisa baamuyambyeko okufunayo ssente endala emitwalo 75 ne bazisindikira abazigu olwo ne ziweza omugatte gwa kakadde ka ssente kalamba.\nKasagga agamba nti abazigu bazzeemu ne bamukubira ate ne bamusaba obukadde bubiri ate bwe baavudde awo nti waakiri abongereyo akakadde! “Nawulidde nga ntuyidde kwe kubaanukula bubi ne baggyako ssimu era tebannaddamu kukuba ku ssimu yange,” Kasagga bw’agamba.\nBATIISIZZA OKUKOLAWO AKATIISA AKALALA\nWano baatandise okukuba ku ssimu ya Hassan Mawanda ne Betina Nakayenga nga boogeza bukambwe n’okubatiisatiisa. Baabalaalise nti okuva taata bw’abavumye bagenda kukuba mu famire ekkonde eddala erinaabayisa obubi n’okusinga Nakisekka.\nNakayenga agambye nti yabeegayiridde ku ssimu obutabattira kannyabo tekalina mutawaana, kyokka ng’abazigu bwe bamugamba nti kabamunyoOlemu ng’awulira. Beeyongedde okwewaana nti be basse ow’e Njeru.\nNakisekka yawambibwa ku Lwakuna lwa wiiki ewedde, ono yali ava wa muganzi we Nicholas Kawuma abeera mu Kikooza mu Mukono Munisipaali ng’agenda Nakawuka kulaba kojja we Gerald Mbidde.\nOkusinziira ku Kawuma, poliisi ya Kampalamukadde gwe yakutte, Nakisekka yabadde amaze ebbanga lya wiiki ssatu ng’amusaba ssente wabula ng’amugamba nti agenda Mengo kulaba ssenga we, ebya kojja we teyabimugamba.\nKu Lwokuna akawungeezi, agamba nti yamuwadde ssente n’asimbula ne basigala nga bawuliziganya, bwe yavudde mu mmotoka ng’atuuse mu Kampala, olwo bwe yazzeemu okumukubira essimu ebigambo bye ne bitandika obutaatuka.\nAgamba nti, yabadde awuuna buwuunyi ku ssimu nga bw’amuddamu nti, ‘kale’ ekyaddirdde kumukubira ssimu nti bamuwambye. Kasagga agamba nti, abadde amanyi nti muwala we abadde Matugga wabula kyamuweddeko bwe baamutegeezezza nti we baamuwambidde, abadde yafumbirwa Mukono.\nYagasseeko nti bwe baamugambye nti muwala we awambiddwa, yagenze ku poliisi y’e Kittante e Masaka ne bamusindika ku poliisi enkulu ey’e Masaka ate mukoddomi we Kawuki, n’aloopa ku poliisi y’e Mukono.\nE Mukono, baamusindise ku CPS mu Kampala. Bwe baatuuse ku CPS ate ne babagamba bagende ku Old Kampala.\nAgamba nti baabadde bakyali ku Old Kampala ate ne babagamba bagende e Kajjansi kubanga y’etwala Nakawuka nti muwala we baamuwambye adda Nakawuka.\nEnsonga zaabatabuseeko Kasagga n’asalawo okugenda ku CPS alabe Edel Johnson Ola, akulira okunoonyereza ku buzzi bw’emisango mu Kampala n’emiriraano kyokka naye teyasobodde kumulaba.\nMu kutambula, abatemu bazzeemu ne bamukubira essimu ne bamutegeeza nti baagala ssente zaabwe.\nYagambye nti baasooka kumusaba 5,000,000/- bwe yeegayirira olw’obutaba na ssente ne bazisala okutuuka ku 3,000,000/- ne basooka balemera awo.\nBwe yaddamu okwegayirira ne bakkaanya 750,000/- n’asooka abawaako 250,000/- ne basigala nga babanja 500,000/-.\nAmyuka omwogezi wa poliisi mu ggwanga, Patrick Onyango yagambye nti, tebatudde. Ensonga ya Kasagga bagikolako wabula, omuwala tebamanyi kitundu kituufu gye baamuwambira n’agamba nti, bagguddewo omusango ku poliisi ya Kampalamukadde wabula engeri gye kiri nti, Nakisekka abadde abeera Mukono, fayiro y’omusango bagenda kugiweereza e Mukono y’eba egitambuza.\nYagasseeko nti, okuwambibwa kw’abawala okweyongedde, poliisi ekola buli ekisoboka okulaba ng’abawamba abawala ne babatta, bakwatibwa. Dayirekita wa ISO, Col. Frank Kaka Bagyenda yagambye nti, ebitongole by’ebyokwerinda bibadde bikola omulimu gwabyo naye ekibinja ky’abawamba abantu kinene tebannakimalawo. “Tukola era tukutte bangi lwakuba tetubikolera mu mawulire.”\n'Muloope abasawo abadobonkanya eby'obujjanjabi'\nSsente za corona zaawudde ababaka b'oludda oluvuganya\nOw'e Ntungamo alaalise okuwawaabira Gavumenti lwa bukadde 40


Amyuka Sipiika wa palamenti alagidde Obukiiko | Dembe FM 90.4\nAmyuka Sipiika wa palamenti alagidde Obukiiko\nAmyuka Sipiika wa palamenti Anita Among alagidde obukiiko obwenjawulo, obwawebwa emirimu okwekeneenya amateeka mu bubaga, bakomyewo alipoota zitesebweko.\nBweyabadde ayogerera mu lutuula lwa palamenti akawungeezi akayise, Among yajjukizza ababaka nti akakiiko kaweebwa ennaku 45 okwekeneenya ebbago nokwanja alipoota.\nAgambye nti ku mateeka mu bubaka 15 agayanjulwa, 6 gamaze okuyisibwa nga 9 gegatanaba wabulanga amateeka 2 gakyali mu bukiiko.\nAmateeka mu bubage agakyakandaliridde kuliko erya; Markets Bill, The Mining and Minerals Bill, The Succession Amendment Bill, The Supplementary Appropriation Bill, The Physical Planners Registration Bill and the Fisheries and Aquaculture Bill, 2021.\nMungeri yeemu amyuka Sipiika wa palamenti Anitah Among alagidde minisitule yebyensimbi okulaga olukalala lwabasubuzi abakoleranga e South Sudan abagenda okusasaulwa.\nKino kyadiridde ababaka okubanja obwenkanya mu nsonga eno.\nOmubaka we Dokolo Cecilia Ogwal yakukulumidde gavumenti nagamba nti baayisa ensimbi okuliwa eri abasubuzi mu kampuni 33 mu mwaka gwa 2019, wabula minisitule yebyensimbi yaliwa eri kampuni 10 zokka ate ezisajakudde era ezesobola.\nWabula mu kwanukula, minisita omubeezi owebyensimbi Henry Musasizi yagambye nti obukadde bwa $ 56 zezaalina okusasaulwa kampuni zonna naye basasulako obukadde 29 eri kampuni 10 nayenga teyamanyisibwa lwaki endala tezasasulwa.\nWano Among yalagidde minisitule ekomewo ne alipoota ematiza nolukalal lwabasasulwa, era lwaki kampuni 23 zaalekebwa ebbali.\nOmubaka wa Busiro East Medard Sseggona yasabye minisita Musasizi era okulaga enkola egobererwa ku kusasaula kuno, ani asooka n’okuddako era lwaki.


Bukedde Online - Engeri Paasita Munnayuganda gye bamuttidde e South Afrika\nEngeri Paasita Munnayuganda gye bamuttidde e South Afrika\nAba bodaboda abakolagana n'abebyokwerinda babakutte\nTaata wa Mohammad Kirumira akonkomalidde k...\nYALINNYE ku kituuti n’atandika okubuulira nga bulijjo. Okusaba olwawedde, abagoberezi ne baabuka, ekyawadde abatemu omukisa okwesogga ekkanisa ne bakuba Paasita amasasi agaamusse.\nKamba ne famire ye.\nPaul Kamba owa Destiny Midwives Christian Center (DMCC) Munnayuganda eyagenda ne mukyala we Christine Kamba e South Africa okubuulira enjiri era amasasi baagamukubidde mu maaso ga mukyalawe eyabuze okufa ensisi ng’obudde bukya ku Ssande.\nOmusumba Franklin Mondo Mugisha owa Empowerment Christian Prayer Center International e Mutundwe abadde mukwano gw’omugenzi yategeezezza nti abatemu olwamaze okukuba paasita amasasi, tebalina kintu kyonna kye baakutteko ne bafuluma ekkanisa ne babulawo.\nYagambye nti, nnamwandu Christine Kamba yamutegeezezza nti, baabadde bamaze okusaba okusookawo ku makya okukomekkerezebwa ku ssaawa 4:00 ez’oku makya nga bagenze mu ofiisi kunywa caayi baddeyo mu kkanisa okusaba okusembayo okutuusa ku ssaawa 8:00 kutandike.\nNnamwandu yagambye nti, baba bakyali mu kunywa caayi, abasajja babiri ng’omu akutte emmundu baayingidde ne bagimusongamu.\nYagambye nti, mu kutya, bba yatandise okusaba essaala Katonda amuyambe ku b’emmundu abaabadde bamulumbye n’ababuuza oba baagala ssente era n’abasongera we ziri bazitwale.\nAgamba nti, omusajja eyabadde akutte emmundu yamuzzeemu ekigambo kimu mu Luzungu nti ‘nosense’ olwo n’amukuba amasasi abiri.\nErimu, lyakutte mu lubuto ate eddala ne likwata mu bbunwe.\nWabula, omukyala yawazeewazeeko nga takkiriza nti bba attiddwa ne basooka bamutwala mu ddwaaliro eriri okumpi n’ekkanisa ne bamuggyawo ne bamutwala mu ddala eddene mu kibuga Johannesburg abasawo gye baakamutemedde nti bba yafudde dda.\nBASONZE KU WAAVUDDE OBUZIBU\nMondo gwe twasanze ku kkanisa ye yagambye nti, Kamba yabadde yatandika okusaba kwe yatuuma ‘Pray Untill Something Happens.’ Yagambye nti, mu kusaba kuno, abantu babadde beekulumulula okuva ebule n’ebweya ng’ekkanisa ejjula n’ebooga buboozi.\nKino, kibadde tekitera kulabika mu makanisa e South Afrika era bangi ku basumba banne mu ggwanga babadde bamulaba bubi.\nYagasseeko nti, okusinziira ku batemu okubeera nga tebalina kintu kyonna kye baatutte, bateebereza nti wano we waavudde obuzibu.\nALUDDE NGA MWERALIIKIRIVU\nMondo yagambye nti mu December w’omwaka oguwedde yali South Afrika era n’asisinkana ne Kamba.\nBaayogera bingi nga ab’omukwano n’amutegeeza nti, yali alina obweralikirivu era awulira nti emmeeme ye si ntebenkevu olw’abantu abayinza okumukolako obulabe.\nYagasseeko nti, yamugamba ku bantu abaamutuukirira ne bamwatulira nti asusse w’alinaokukoma era yeegendereze.\nYagambye nti, mu kumwewerera kuno, yatandikira ddala okutya era baagenze okumutta ng’alinga abadde akisuubira nti essaawa yonna wandibaawo ekibi ekimukolwako.\nYagasseeko nti, ekisinze okubatabula, Kamba abadde n’abaserikale ababadde bamukuuma abasoba mu bataano nti kyokka we baamuttidde, tewali muserikale n’omu yabaddewo, bonna baabadde tebaakoze kye bateebereza nti, wandiba nga waabaddewo olukwe nga n’abaserikale baalutegeddeko\nEBIKWATA KU KAMBA EYATTIDDWA\nMondo agamba nti, yaweerezaako e South Afrika gye yava n’agenda mu Amerika gye yabeerako ebbanga ttono n’adda e South Afrika ng’awulira Katonda amufuseeko amafuta g’okutandika ekkanisa era kwe kutandika ekkanisa ye.\nOkubuulira enjiri, yakutandikira wano mu Uganda mu makanisa ga kuno oluvannyuma n’agenda e Kenya ne yeegatta ku kkanisa ya World Harvest Church ey’omusumba Martin Ssuuna.\nAzaalibwa Bugwere mu disitulikiti y’e Budaka, bazadde be, gye baava ne basenga e Jinja ate aba famire abalala ne basenga e Nakifuma mu Mukono.\nOno yakola naye okumala ebbanga mu kibuga Nairobi oluvannyuma n’avaayo n’agenda e South Afrika.\nE South Afrika, yafunayo omukazi Munnakenya Christine gwe yawasa n’amuzaalamu abaana babiri b’alese ku nsi.\nEggulo, aba famire ne Mondo, baatudde okutema empenda z’okukomyawo omulambo era kyasaliddwaawo Mondo agende e South Afrika alabe bwe bakola entegeka okuzza omulambo.\nOkusabira omugenzi Zigoti mu bifaananyi\nMuseveni asisinkanye abasawo abeegattira mu kibiina kya Uganda Medical Association ne bamusindira ebizibu n'abasuubiza obuwumbi 5 n'ettaka okuzimbako ofiisi zaabwe. Ensisinkano yabadde ku Imperial Royale Hotel mu Kampala ku Lwomukaaga\nMuseveni beyakuzizza bambaziddwa ennyota zaabwe\nAbaagala essanyu mu kaboozi mukole bino\nBatabani okusinda omukwano si lutalo\nEnsonga 25 abaagalana ze batateekwa kubuusa maaso


Bukedde Online - Bafulumizza lipooti ku poliisi n'ekitongole ekiramuzi: Emisaala gy'abapoliisi buswazzi!\nLipooti eno yalaze enjawulo ennene mu misaala gya poliisi n'ebitongole by'ebyamateeka ebirala okuli abawaabi ba gavumenti abazze bongezebwa omusaala n'abalamuzi naddala ab'amadaala agaawaggulu.\nOkuyimbula abantu ku kakalu ka poliisi n'aka kkooti bye bimu ku byanokoddwaayo ebivaako abapoliisi, abawaabi ba gavumenti n'abakozi mu kkooti okusaba enguzi.\nLipooti eno eyayanjuddwa omukugu, Dr. Ibrahim Kasirye yalaze obwetaavu bw'okwongera okusomesa abantu ku ntambula y'ebyamateeka n'enkwata y'emisango, okutereeza eby'emisaala gy'abakola mu bitongole by'ebyamateeka naddala ku madaala agaawansi n'okutereeza embeera mwe bakolera.\nYawadde ekyokulabirako ky'omusibe e Luzira eyamubuuzizza nti oba asobola okugaana enguzi nga baimuwadde.\n" Abasibe baatutegezezza nti poliisi y'e Wandegeya y'esinga okubakwata nti era abamu bwe basangibwa nga baasiba enviiri, babakwatirawo nga bagamba nti bayaaye.\nAbamu baagambye nti babakwatira mu bwakireereese, kyokka bwe batuuka mu kkooti ne babassaako emisango emirala ate ne bamala ku limanda ebbanga ddene." Dr. Namubiru bwe yayongeddeko.\nOmulamuzi wa kkooti ejulirwamu, Remmy Kasule yagambye nti ekizibu ky'enguzi kirina okulwanyisibwa ennyo mu bitongole bino kubanga bye birina okuwa abantu obwenkanya.\nYasiimye kaweefube wa Vision Group n'ekitongole eky'obwannakyewa ekya Democratic Governance Facility okukuba ttooci mu bitongole bino kkooti ez'enjawulo ekyaleetera ne ssaabalamuzi Bart Katureebe okussaawo akakiiko kanoonyereze ku byalagibwa nti era lipooti y'akakiiko bagirinze n'amaddu mangi.\nSsaabalamuzi asiimye Bukedde famire olw'okwanika abali b'enguzi ku kkooti\nAbalya enguzi mu kkooti bali mu kasattiro


Bukedde Online - Ffamire ya Pombe Magufuli etankanye enfa ye. Olutalo lwe n'Abazungu\nFfamire ya Pombe Magufuli etankanye enfa ye. Olutalo lwe n'Abazungu\nAdded 21st March 2021\nABAFFAMIRE ya John Pombe Magufuli batankana enfa ye era basabye Gavumenti esseewo akakiiko okuzuula ekituufu ekyamusse.\nNnamwandu wa Magufuli, Janeth naye alinnye mu kyoto nti engeri gye yayisiddwaamu\nnga bba mulwadde eranga nga wandibaawo ebibikkkirirwa kubanga naye yennyini\nbaamugaanyi okumulaba n'okumujjanjaba mu ddwaaliro.\nBangi ku banene e Tanzania okuli abeekibiina kya Chama Cha Mapinduzi (CCM) nabo batankana enfa ya Magufuli ne bawagira eky'okubuuliriza okumanya ekituufu.\nEkiwandiiko ekitongole ekya Gavumenti kyategeezezza nti yafudde mutima. Kyokka\nwaliwo ebigambibwa nti yafudde corona. Bino okubaawo nga Magufuli aliko abamulwanyisa olw'okubasuuza "ddiiru".\nBano kuliko amakampuni g'abagagga gaagobye mu Tanzania olw'okukola obubi\nenguudo n'emirimu emirala; aliko olutalo n'Abazungu olwatandika nga yaakalya\nobwaminisita ng'abalumiriza okunyaga ebyobugagga bya Tanzania, okunyunyuunta Abatanzania n'okukola emirimu "gadibengalye".\nAliko n'ababadde bamulwanyisa okuli abanene b'azze agoba n'abamu okubasiba\nolw'okulya enguzi. Ate bukya corona alangirirwa mu March 2020, Magufuli abadde mu lutalo n'amakampuni agakola eddagala n'ebitongole by'ensi yonna ebimulaba ng'awubisa abantu ng'alaga nti corona taliiyo akozesebwa kufunamu ssente.\nAbawagira Magufuli balowooza nti olutalo lwa corona yabadde tayinza kuluyitako olw'obuwumbi bwa ddoola eziri mu bya corona.\nY'ensonga lwaki bwe baalangiridde nti afudde mutima ate abakola eddagala lya corona n'ebitongole ebirwanyisa obulwadde obwo byongedde maanyi mu kulaga nti "corona gy'ali. Yasse ne Magufuli".\nAbaffamire baagambye nti obulwadde bw'omutima tebutta mu ngeri ya kibwatukira. Kyasobose kitya Gavumenti okulangirira nti Magufuli mulamu tteke ate ne wayitawo ennaku bbiri zokka ne bamubika ng'afudde?\nMuky. Suluhu, kati eyafuuse Pulezidenti wa Tanzania yasoose kutegeeza nti Magufuli\nyafudde bulwadde bwa mutima ku Lwokusatu, mu ddwaaliro lya Emilio Mzena Memorial Hospital Dar es Salaam.\nOmu ku booluganda eyagambye nti Magufuli kitaawe omuto yategeezezza\nomukutu gw'amawulire ogwa ‘Nipashe' nti Gavumenti eteekwa okunnyonnyola ekyasse\nPulezidenti kubanga Katikkiro Kassim Majaliwa abadde yaakamala okukakasa eggwanga nti Magufuli talina wamuluma. Akola emirimu gye, kyokka ate afa atya\nOwa ffamire omulala yategeezezza olupapula lwa ‘Majira', nti tewali kubuusabuusa, abalabe ba Magufuli abali mu Gavumenti be baaluse olukwe olw'okutta Magufuli.\nN'agamba nti abaamusse bagenda kubategeera kubanga mu kika kyabwe, omusaayi\ngwabwe teguyiikira bwereere.\nBannansi ba Tanzania nga bayita ku mikutu gya ‘social media' baalaze okubuusabuusa ku kyasse Magufuli nga babuuza nti, lwaki Gavumenti eraze obukwambwe mu kukwata ababadde boogera nti Magufuli mulwadde?\nAkulira oludda oluvuganya Gavumenti, Tundu Lissu eyavuganyizza Mafuguli mu kalulu ka October 2020 kyokka nga kati yeewangangusiza e Belgium yatadde obubaka ku mukutu gwa Twitter ne Facebook obwayongedde okutabula abantu bwe yalumirizza nti, Magufuli yafudde corona era ng'abadde yafa dda.\nGavumenti okulwawo okumubika yabadde eteekateeka bantu n'okuwa obulwadde\n"obukkirizika" kwe kukkaanya ku bw'omutima kubanga Magufuli abadde mulwadde wa mutima okumala ebbanga.\n"Magufuli yafa corona. Abadde tayambala masiki ate nga ne bw'amanya abamuli ku lusegere nga balwadde corona abadde ababeera kumpi okwewala okutiisa abantu be yalimba edda nti teri corona", bwe yagambye.\nMagufuli yakoma okulabika mu bantu nga February 27, 2021. Magufuli yali yalangirira nga bwe baagoba corona e Tanzania omwaka oguwedde nga bayita mu kusaba okw'enjawulo kw'ennaku essatu.\nMagufuli abadde talima kambugu na Bazungu. Abadde abalaga bw'atabeeguya. Yagaana n'okulinnya mu Bulaaya okuva lwe yalya Obwapulezidenti. Kino akituukirizza abadde akoma kutambula mu Afrika.\nOmukago gwa Bulaaya gwatuuka n'okuggyayo omubaka waagwo mu Tanzania nga bagamba nti ebikolwa by'okulinnyirira eddembe ly'obuntu byali biyitiridde. Baawakanya engeri abaseegu gye baali bayigganyizibwamu.\nMagufuli yagaana okwetaba mu lukiiko lw'Amawanga Amagatte (UN) olwali e New York mu Amerika mu 2018. Bwe yabuuzibwa ekyali kimugaanye, yagamba nti yali asindise minisita we ow'ensonga ezeebweru ng'agamba nti, yali amukiikiridde bulungi nga kitaasizza n'ensimbi ennyingi ezandikozeseddwa ng'agenze kuba atambula n'abantu bangi.\nLipooti eyafulumizibwa ekibiina ky'Amawanga Amagatte mu November w'omwaka oguwedde ng'eraga nti e Tanzania baali basukkiridde okulinnyirira eddembe ly'obuntu, Magufuli yabiwakanya n'asaba abantu bakole mirimu gyabwe ebya lipooti babirabe nga kirokitwala omunaku.\nMagufuli yayongera okulaga nti takyetaaga Bazungu bwe yawera abakozi ba Gavumenti okuddamu okutambula ebweru w'eggwanga ng'agamba nti kyali kyonoona ssente y'omuwi w'omusolo.\nOkumala ebbanga abadde tayagala nkola ya Bazungu kukolokota Gavumenti ye era mu 2017 yagoba Awa Dabo eyali omubaka w'ekitongole ky'ekibiina ky'Amawanga Amagatte ekya United Nations Development Programme (UNDP). ng'amulanga kweyingiza mu nsonga za munda mu ggwanga ze yagamba nti yali ayise w'alina okukoma.\nBbanka y'ensi yonna n'omukago gwa Bulaaya baatuuka n''okuyimiriza okuwa Tanzania obuyambi bwonna nga bagamba nti ekikolwa ky'okugaana abayizi abawala abafunye embuto okusoma ekyali kiyisiddwa kyali kirinnyirira eddembe ly'obuntu.\nEmirundi mingi Magufuli azze awakanya endagaano ez'enjawulo ezizze zikolebwa n'Abazungu ng'agamba teziganyula mawanga ga Baddugavu. Yawakanya endagaano ya Economic Partnershio Agreement eyali egendereddwaamu okutumbula ebyensubulagana wakati w'amawanga g'obuvanjuba bwa Africa n'omukago gwa Bulaaya.\nMu kiseera amawanga ga Africa we geewoleranga ssente okuva mu nsi z'Abazungu okulwanyisa ekirwadde kya corona, Magufuli yagaana okwewola ng'agamba nti tewali bwetaavu. Kuno kwe yagatta n'okugaana eddagala lyonna lye baali bakoze n'asalawo okwettanira eddagala ly'ekinnansi.\nAmateeka gonna agaayisibwa ekitongole ky'ensi yonna ekivunaanyizibwa mu byobulamu ekya World Health Organisation agaalina okugobererwa olwa corona okuli; okunaaba mu ngalo, okwambala masiki, okwewa amabanga gonna Magufuli yagagaana ng'agamba tebyetaagisa.\nNakibinge atuuzizza aba famire ya Muzaata abaagenze mu kkooti\nFfamire ya Magufuli Pombe etankanye enfa ye\nMAGUFULI: Enfa y'abanene 3 be yali nabo ku mukolo eyongedde ebibuuzo


Yeremiya 10 | Bayibuli ey'Oku Mukutu Gwaffe Ogwa Intaneeti | New World Translation\nEnjawulo eriwo wakati wa bakatonda b’amawanga ne Katonda omulamu (1-16)\nOkuzikirizibwa n’okuwaŋŋangusibwa kuli kumpi (17, 18)\nYeremiya alojja ennaku ye (19-22)\nEssaala ya Yeremiya (23-25)\nOmuntu talina buyinza kuluŋŋamya bigere bye (23)\n10 Muwulire ekigambo Yakuwa ky’aboogeddeko mmwe ab’ennyumba ya Isirayiri. 2 Bw’ati Yakuwa bw’agamba: “Temuyiga makubo ga mawanga,+Era temutya bubonero obw’oku gguluOlw’okuba ab’amawanga babutya.+ 3 Empisa z’amawanga tezirina kye zigasa. Omubazzi atema omuti mu kibira,N’agukolamu ebifaananyi.+ 4 Babiteekako ffeeza ne zzaabu okubiwunda+Ne babikomereramu emisumaali bireme okugwa.+ 5 Okufaananako ebifaananyi ebikanga ebisolo mu nnimiro za ccukamba, nabyo tebisobola kwogera;+Balina kubisitula busituzi olw’okuba tebisobola kutambula.+ Tobitya kubanga tebisobola kukola kabi konna,Wadde okukola ekirungi kyonna.”+ 6 Tewali alinga ggwe, Ai Yakuwa.+ Oli wa kitalo; erinnya lyo kkulu era lya maanyi. 7 Ani ataakutye, Ai ggwe Kabaka w’amawanga?+ Kubanga ogwanidde okutiibwa;Tewali n’omu alinga ggwe,+Mu b’amagezi bonna ab’omu mawanga n’ab’omu bwakabaka bwabwe bwonna. 8 Bonna tebategeera era basirusiru.+ Okuyigirizibwa okuva eri ebifaananyi ebyakolebwa mu muti kubuzaabuza abantu.+ 9 Obubaati bwa ffeeza buva mu Talusiisi,+ ne zzaabu ava Yufaazi,Abaweesi n’abakugu mu mirimu gy’emikono bamuteeka ku bifaananyi eby’emiti. Abantu babyambaza engoye ezikoleddwa mu wuzi eza bbulu n’eza kakobe. Byonna bikolebwa bantu bakugu. 10 Naye Yakuwa ye Katonda ddala. Ye Katonda omulamu+ era ye Kabaka ow’emirembe n’emirembe.+ Ensi ejja kukankana olw’obusungu bwe,+Era tewali ggwanga linaasobola kugumira kiruyi kye. 11 * Bw’oti bw’oba obagamba: “Bakatonda abataakola ggulu na nsiBajja kusaanawo ku nsi ne wansi w’eggulu lino.”+ 12 Ye yakola ensi ng’akozesa amaanyi ge,Ye yanyweza ensi ng’akozesa amagezi ge,+Era ye yabamba eggulu ng’akozesa okutegeera kwe.+ 13 Eddoboozi lye lireeteraAmazzi agali mu ggulu okuyira,+Era aleetera ebire okwambuka nga biva ku nkomerero y’ensi.+ Akolera enkuba ebimyanso,*Era aggya empewo mu materekero ge.+ 14 Abantu bonna beeyisa mu ngeri etali ya magezi era etayoleka kumanya. Abaweesi bonna bajja kuswala olw’ebifaananyi ebyole;+Kubanga ebifaananyi byabwe eby’ebyuma* bya bulimba,Era tebiriimu mwoyo.*+ 15 Tebirina kye bigasa,* era bigwana kusekererwa.+ Olunaku olw’okubisalira omusango bwe lulituuka birisaanawo. 16 Katonda wa* Yakobo talinga byo,Kubanga ye yakola ebintu byonna,Era Isirayiri gwe muggo gw’obusika bwe.+ Yakuwa ow’eggye lye linnya lye.+ 17 Ggwe omukazi gwe bazingizza,Kwata omugugu gwo oguggye wansi. 18 Kubanga bw’ati Yakuwa bw’agamba: “Mu kiseera kino ŋŋenda kugoba* abantu mu nsi eno,+Era nja kubaleetera okunakuwala.” 19 Zinsanze olw’obuvune bwange!+ Ekiwundu kyange tekisobola kuwona. Era nnagamba nti: “Eno ndwadde yange, era nnina okugigumira. 20 Weema yange eyonooneddwa era emiguwa gya weema yange gyonna gikutuse.+ Abaana bange bandese era baweddewo.+ Tewali muntu asigaddewo ow’okusimba weema yange. 21 Abasumba beeyisizza mu ngeri ey’obusirusiru,+Era tebeebuuzizza ku Yakuwa.+ Eyo ye nsonga lwaki tebeeyisizza mu ngeri ey’amagezi,Era ye nsonga lwaki endiga zaabwe zonna zisaasaanye.”+ 22 Wulira amawulire! Omusinde ogw’amaanyi guwulirwa nga guva mu nsi y’ebukiikakkono,+Okufuula ebibuga bya Yuda amatongo, era ekisulo ky’ebibe.+ 23 Nkimanyi bulungi, Ai Yakuwa, nti omuntu talina buyinza kweruŋŋamya. Omuntu talina buyinza kuluŋŋamya bigere bye.+ 24 Ai Yakuwa, ngolola mu bwenkanya,Naye tongolola mu busungu,+ oleme okunzikiriza.+ 25 Fuka obusungu bwo ku mawanga agakwesamba+Ne ku bika byonna ebitakoowoola linnya lyo. Kubanga balidde Yakobo,+Bamulidde okutuuka okumumalirawo ddala,+Era ensi ye bagifudde matongo.+\n^ Olunyiriri 11 lwasooka kuwandiikibwa mu Lulamayiki.\n^ Oba, “Butaliimu.”\n^ Oba, “kuvuumuula.”


Bukedde Online - URA etuuyana: 4 bandisubwa ogwa Coton Sport\nAndy Mwesigwa agudde mu bintu\nKCC ewona Bweyogerere mu Uganda Cup?\nNG’OMUTENDESI wa URA, Paul Nkata akasala entotto ku ngeri gy’anaafunamu obuwanguzi obumuyisaawo ku Coton Sport eya Cameroon nga badding’anye mu gwa Orange CAF Champions League ku Lwomukaaga, enkambi ye eguddemu nnabe abazannyi abalala basatu nabo bwe bafunye obuvune.\nBya H. Ssonko ne H. Bukenya\nLwamukaaga, mu za Afrika:\nURA FC - Coton Sport (10:00)\nMu gwasooka e Cameroon, baalemagana (0-0) ekitegeeza nti URA okuyitawo yeetaaga kuwangula buwanguzi nsiike eno eneebeera mu kisaawe e Namboole.\nKapiteeni Simeon Masaba abadde n’obuvune yeegattiddwaako Farouk Osama (naye kakongovvule) sso nga Derrick Walulya, Oscar Agaba (musujja).\n“Tukola ekisoboka okulaba nga bassuuka mu budde kuba tubeetaaga mu ttiimu. Ebula ennaku bbiri kyokka tebanandamu kutendekebwa,” Nkata bwe yagambye.\nMasaba teyazanya gwasooka bwe yalwalira mu kutendekebwa okwasembayo e Cameroon sso nga Agaba, Walulya ne Osama bonna baatandika.\nCoton Sport etuuka leero:\nAbacameroon balindirirwa leero mu nnyonyi ya Kenya Airways ku ssaawa musanvu nga baakusuzibwa mu wooteeri ya Sky e Ntinda, sso nga ne baddiifiri okuva e Tanzania nabo basuubirwa leero okusinziira ku nsonda mu URA.\nGavt. ereeta etya bajeti efuula abantu abaavu lunkupe!\nAbabaka abakazi bawagidde abasawo abasajja okusigala ku gw'obuzaalisa\nMinisita annyonnyodde emisolo egiri mu Bajeti y'omwaka 2013/14


Ezera - Essuula 9\nAwo ebigambo ebyo bwe byakolebwa, abakulu ne bansemberera nga boogera nti Abantu ba Isiraeri ne bakabona n'Abaleevi tebeeyawudde na mawanga ag'omu nsi nga bakola okugoberera emizizo gyabwe, egy'Abakanani n'Abakiiti n'Abaperizi n'Abayebusi n'Abamoni n'Abamowaabu n'Abamisiri n'Abamoli.\n2 Kubanga beewasirizza ku bawala baabwe, ne batabani baabwe babawasirizzaako; bwe kityo ezzadde ettukuvu ne lyetabula n'amawanga ag'omu nsi: weewaawo, omukono gw'abakulu n'abafuga gwe gusinze okwonoona bwe gutyo.\n3 Awo bwe nnawulira ekigambo ekyo, ne njuza ekyambalo kyange n'omunagiro gwange, ne nkuunyuula enviiri ez'oku mutwe gwange n'ez'omu kirevu kyange, ne ntuula nga nsamaaliridde.\n4 Awo ne wakuŋŋaanira gye ndi bonna abaakankanira ebigambo bya Katonda wa Isiraeri olw'okusobya ku abo ab'obusibe; ne ntuula nga nsamaaliridde ne ntuusa ekitone eky'akawungeezi.\n5 Awo ekitone eky'akawungeezi bwe kyaweebwayo ne ngolokoka ne nva mu kutoowazibwa kwange, ekyambalo kyange n'omunagiro gwange nga biyulise; ne nfukamira ku maviivi gange ne nnyanjuluza engalo zange eri Mukama Katonda wange;\n6 ne njogera nti Ai Katonda wange, nkwatiddwa ensonyi, amaaso gange ne gamyuka okuyimusa amaaso gange gy'oli, Katonda wange: kubanga obutali butuukirivu bwaffe bweyongedde okukira omutwe gwaffe, n'omusango gwaffe gukuze gutuuse mu ggulu.\n7 Okuva ku nnaku za bajjajjaffe nga tuzza musango munene nnyo ne leero; era olw'obutali butuukirivu bwaffe kyetwava tugabulwa, ffe, bakabaka baffe ne bakabona baffe, mu mukono gwa bakabaka b'ensi, eri ekitala, eri obusibe n'eri okunyagibwa n'amaaso gaffe okukwatibwa ensonyi nga leero.\n8 Ne kaakano akaseera katono ekisa kiragiddwa ekiva eri Mukama Katonda waffe, okutulekera ekitundu eky'okuwona n'okutuwa enninga mu kifo kye ekitukuvu, Katonda waffe ayakire amaaso gaffe n'okutuwa okuweeraweerako akatono mu busibe bwaffe.\n9 Kubanga tuli basibe; naye Katonda waffe tatwabulidde mu buddu bwaffe, naye atwongeddeko okusaasirwa mu maaso ga bakabaka b'e Buperusi, okutuwa okuweeraweera, okusimba ennyumba ya Katonda waffe n'okuddaabiriza ebyayo ebyagwa n'okutuwa bbugwe mu Yuda ne mu Ycrusaalemi.\n10 Kale nno, ai Katonda waffe, tunaayogera ki oluvannyuma lwa bino? kubanga twaleka ebiragiro byo,\n11 bye walagirira mu baddu bo bannabbi ng'oyogera nti Ensi gye muyingira okugirya nsi eteri nnongoofu olw'obutali bulongoofu bw'amawanga ag'omu nsi, olw'emizizo gyabwe, abaagijjuzizza obugwagwa bwabwe eruuyi n'eruuyi.\n12 Kale nno temuwanga bawala bammwe batabani baabwe, so temutwaliranga batabani bammwe bawala baabwe, so temunoonyanga mirembe gyabwe newakubadde omukisa gwabwe emirembe gyonna: mulyoke mube n'amaanyi mulye obulungi bw'ensi, mugirekere abaana bammwe okuba obusika emirembe gyonna.\n13 Era ebyo byonna nga bimaze okututuukako olw'ebikolwa byaffe ebibi n'olw'okuzza omusango omunene, kubanga ggwe, Katonda waffe, watubonerezaako katono so si ng'obutali butuukirivu bwaffe bwe bwasaanira, n'otuwa ekitundu ekyenkana awo,\n14 tulisobya nate amateeka go ne tuba bakoddomi b'amawanga agakola eby'emizizo? tewanditusunguwalidde okutuusa lwe wandituzikirizza, obutabaawo kitundu ekifisseewo newakubadde ow'okuwona?\n15 Ai Mukama Katonda wa Isiraeri, ggwe mutuukirivu; kubanga ffe tusigadde ekitundu ekifisseewo ekiwonye nga bwe kiri leero: laba, tuli mu maaso go nga tuzzizza omusango; kubanga tewali ayinza okuyimirira mu maaso go olw'ekyo.


Bukedde Online - Okupangisa ebyeyambisibwa mu kuyiwa enkokoto kukola ssente\nOkupangisa ebyeyambisibwa mu kuyiwa enkokoto kukola ssente\nEbimu ku byeyambisibwa okuzimba ebipangisibwa.\nOLW'ABAZIMBA bangi okwettanira kalina olw'obufunda bw'ebifo n'obukwakkulizo bw'abaddukanya ebibuga obubakaka buli azimba okuba ng'adda waggulu, bbo abapangisa ebyuma ebyeyambisibwa mu nkokoto bakola ssente.\nWadde nga bizinensi eno erabika ng'eya ssente ennyingi okugitandika bangi bagisobola. Ssente obukadde nga 50 z'oyinza okuteeka mu kuzimba emizigo etaano egy'abapangisa zisobola okutandika bizinensi y'ebyuma ebikwatagana n'enkokoto.\nEbyuma bino okuva ku bitabula enkokoto (concrete mixers) ebigikkatira (vibrators) ebigiwanika waggulu (Elevators) biyinza okupangisibwa awamu oba okutwalako ekimu okusinziira ku bwetaavu obubeerawo.\n‘Concrete mixer' zitandikira ku bukadde 8 ezikozeeko okutuuka ku bukadde 25 ate Vibrator okuva ku mitwalo 50 okudda waggulu ng'osobola okufuna ekozeeko ate Elevators zo zikolebwa mu byuma bya wano ne baziteekako jjenereeta nga zisinziira ku buwanvu bwa kizimbe ekigenda okuyiibwa enkokoto nga zigattibwa. Kubukadde nga butaano ofuna okuli jjenereeta ennungi.\nSSENTE Z'OKUPANGISA EBYUMA BINO:\nBwe biba bigattiddwa wamu byonsatule bipangisibwa wakati wa 200,000/- ne 230,000/- olunaku lumu ate abipangisizza y'abitambuza n'okubiguliramu amafuta.\nOkupangisa Mixer yokka ya 80,000, Vibrator 30,000/- ku 50,000/- ate yo Elevator ku 120,0000/- buli lunaku.\nEngeri essimu ya Ssebuufu gye yamuyiyeeyo mu musango gw'okutta Katusabe